Ali Məqamlı Rəhbərin İslami Şura Məclisinin nümayəndələri ilə görüşü zamanı etdiyi çıxış :: Leader.ir\nAli Məqamlı Rəhbərin İslami Şura Məclisinin nümayəndələri ilə görüşü zamanı etdiyi çıxış\nو الحمدلله ربّ العالمین و الصّلاة و السّلام علی سیّدنا و نبیّنا ابی‌القاسم المصطفیٰ محمّد و علی آله الطّیّبین الطّاهرین المعصومین سیّما بقیّةالله فی الارضین\nƏziz qardaşlar və bacılar, möhtərəm deputatlar, hamınız xoş gəlmisiniz. Builki görüşümüzün üstünlüyü bundadır ki, əlhəmdulillah, bu gün burada parlamentin müxtəlif sferalarında çalışan işçilər, parlamentin tərkibində fəaliyyət göstərən mühüm qurumların rəsmiləri, əməkdaşları da iştirak edir. Hamınızı salamlayıram, çəkdiyiniz zəhmətə görə hamınıza təşəkkürümü bildirirəm və Allah-taaladan sizə və eləcə də özümüzə islah və hidayət yolunda daha artıq uğurlar diləyirəm.\nƏvvəla, yaşadığımız günlərlə bağlı bir neçə cümlə demək istəyirəm; ramazan ayını yenicə yola salmışıq, hələ müəyyən qədər ramazan abu-havasındasınız; inşallah ki, biz də eynilə. Xalqa xidmətin ruhunu Allaha yaxınlaşmaq niyyəti təşkil etməlidir. Sizin gördüyünüz bütün işlər – istər parlamentdə, istər komissiyalarda, istərsə də parlamentlə əlaqəli digər qurumlarda – bütün bu xidmətlər Allah yolunda və Allah üçün olsa, həqiqi xidmətdir və Allaha yaxınlaşmağınıza səbəb olacaq. Allah naminə həyata keçirildikləri təqdirdə, həqiqətən də, çox az ibadət bu xidmətlərə bərabət tutula bilər. Bizim fəaliyyətimizə, atdığımız addımlara, danışığımıza və sükutumuza bu mənəvi-ilahi ruh hakim olsa, nəticəsi bu olar ki, cəmiyyət inkişaf edər, yüksələr, insanlar öz həqiqi cövhərinə – Allahın peyğəmbərlərinin bəşər övladında görməyi arzuladığı o cövhərə yaxınlaşar. Bizlər maddiyyatın əsiriyik; bizim baxışlarımız, gözlərimiz yalnız zahiri, maddənin nişanələrini görür. Məhz elə buna görə də o nişanələrə ürəkdən bağlanırıq, maddi gözəlliklər bizi özünə cəzb edir, gözlərimiz maddi mühitdə dolaşıb qaldığı zaman bundan artığını görə bilmir. Mənəviyyatı, qəlbinizin saflığını artırdığınız, Allaha yaxın olmağa ciddi bir prinsip kimi yanaşdığınız, Allah naminə çalışmağı özünüzdə məşq edib bu işdə irəli getdiyiniz zaman isə sizdə önə çıxan saf ruh gözlərinizin dünyamızda müşahidə etdiyimiz bu maddi gözəlliklərdən daha gözəl, daha ülvi, daha ali mənzərələrə açılmasına şərait yaradır. Şair deyir:\n(2) که گردونها و گیتی‌ها است مُلک آن‌جهانی را\n– “Əgər bir gün uçub bu dəyərsiz zibillikdən yüksəyə qalxa bilsən, görərsən ki, dünyanın necə mülkü, aləmləri və səmaları var”.\nŞeirdə “dünyanın mülkü” deyilərkən təkcə Behişt, Qiyamət nəzərdə tutulmur; elə bu dünyada da həyata mənəviyyatı sezə bilən gözlərlə baxıb həqiqətləri görməyi bacaran, ilahi-mənəvi mənzərələri, Yaradanın ülvi nemətlərini gördüyü üçün gözəl bir həyat yaşayan insanlar var və olub. Onlar bizim maraq göstərib bağlandığımız şeylərə bir qayda olaraq etinasız yanaşıblar, diqqət yetirməyiblər. Bu yolla getmək olar, biz hamımız bunu edə bilərik. Bu, daş-kəsəkli, çətin bir yol deyil. Gördüyümüz işlərdə bu prinsipə riayət edərək atdığımız hər bir addımın, dediyimiz sözün, təsdiqləmək istədiyimiz qanunun, müzakirələr zamanı irəli sürmək istədiyimiz təkliflərin, xalqa xidmət üçün həyata keçirdiyimiz işlərin Allah üçün, Allahın razılığını qazanmaq üçün olub-olmadığını özlüyümüzdə götür-qoy etməli, Allahın razılığı olmadığını hiss etdiyimiz işlərdən çəkinməliyik. Bu götür-qoyu, bu diqqəti hamı edə bilər, hər birimiz buna qadirik. Bunu edə bilsək, tədricən irəli gedəcəyik, bu davranışımız bizi saflaşdıracaq, mənəviyyatımızı təmizləyəcək.\nYaxşı, keçək parlamentlə bağlı məsələlərə. Mən burada bir neçə məqamı qeyd etmişəm ki, möhtərəm deputatlarımızın nəzərinə çatdırım. Əlbəttə, ötən illərdə baş tutan görüşlərimiz zamanı mən lazımlı, faydalı hesab etdiyim məqamları vurğulamışam, odur ki bu gün qeyd edəcəyim bəzi məsələlər təkrar olacaq, bəziləri isə, ola bilsin, yeni məsələlər olsun. Hər halda, mən lazımlı hesab etdiyim mövzulara toxunacağam.\nDüşünürəm ki, parlamentin hər bir çağırışı dövründə deputatlar və parlamentin yüksək vəzifəli rəsmiləri parlamentin həmin dövr üçün fəaliyyətini daha üstün, daha yüksək, daha keyfiyyətli şəkildə qurmağa səy göstərməlidirlər. Daha üstün olmağın yolu isə daha çox və daha yaxşı işləməkdir. İş, xalqa xidmət meydanı belədir; işləməli, çalışmalıyıq; daha yaxşı işləmək, təşəbbüs göstərmək, əsaslı işlər həyata keçirmək lazımdır.\nƏlbəttə, cənab Laricani (Allah onu qorusun!) – parlamentin möhtərəm sədri – çox yaxşı bir siyahı təqdim etdi; bundan əvvəl də mənə yazılı bir məruzə göndərmişdi, baxmışdım, araşdırmışdım. Əlhəmdulillah, çoxlu işlər görülüb, intəhası mühüm bir məqamı diqqətdən qaçırmaq olmaz: görülən işləri dəyərləndirmək üçün kəmiyyət meyarı kifayət deyil. Nə qədər qanun layihəsi qəbul etdiyimiz kifayət etmir. Bu qanunların ölkənin idarəçiliyində hansı çəkiyə malik olduğunu müəyyən etmək lazımdır. Siz ölkəni idarə edən insanlardansınız, ölkədə qanunları siz tənzimləyirsiniz, icraedici hakimiyyətin fəaliyyəti üçün yolu siz çəkir, necə deyərlər, relsləri siz atırsınız; yəni ölkənin idarəçiliyinin bu mühüm qismi sizin öhdənizə düşür. Baxmaq lazımdır ki, qəbul olunan hər bir qanun layihəsi ölkənin inkişafına, problemlərin aradan qaldırılmasına, ümumilikdə əhalinin həyat şəraitinin yaxşılaşdırılmasına nə dərəcədə təsir göstərib. Deməli, təkcə kəmiyyət kifayət etmir, keyfiyyəti də nəzərə almaq lazımdır. Əlbəttə, digər şərtlər də var ki, yeri gəldikcə qeyd edəcəyəm; bundan başqa, digər şeylər də lazımdır.\nMən ümumilikdə bunu demək istəyirəm: parlament milli nüfuzun və dövlətin iqtidarının təcəssümü olmalıdır; parlament budur; nəyə görə? Çünki parlament ümumilikdə ölkənin müxtəlif yerlərindən olan vətəndaşlar tərəfindən seçilir, insanlar hamısı eyni stimulla gəlib bir şəxsi – hansısa qardaşımızı, hansısa bacımızı – millət vəkili seçir. İmam Xomeyni isə buyururdu ki, “Parlament xalqın fəzilətli cəhətlərinin cövhəridir” (3). Bu, çox önəmli bir məqamdır; diqqət yetirin: bütün xislətlərinin yox, fəzilətli cəhətlərinin cövhəri. Bəzi xislətlər fəzilətli cəhətlər sırasına daxil olmur. Parlament xalqın fəzilətlərinin cövhəri olmalıdır. Bu xalqın fəzilətli cəhətləri isə kifayət qədər çoxdur. Parlament tərəddüdün, özünəinamsızlığın təzahür etdiyi bir yer olmamalı, ruh düşkünlüyünü, ümidsizliyi və ya ölkədəki problemlərə qarşı etinasızlığı özündə əks etdirməməlidir. Parlament milli istedad və potensiala ümidsiz, pessimist yanaşmanı nümayiş etdirməməlidir. Xalqın parlamentdə təzahür etməli olan üstün cəhətləri bunlardır.\nMən təəssüf hissi ilə qeyd etmək istəyirəm ki, bizim camaatımız, gənclərimiz arasında tarixi araşdırmaq həvəsi bir qədər zəifdir. Tarixdən məlumatı olduğu zaman insan bilir ki, bu xalq həm tarix boyu, həm də hazırda daim görkəmli, şanlı bir xalq olmuşdur. Xalqımız tarix boyu özünü imanın, elmin, özünəinamın, öz sərvəti ilə duyduğu qürurun və sədaqətin simvolu kimi təqdim etmişdir. Tarixdə hər zaman belə olmuşdur. Mən bir neçə nümunə qeyd edəcəyəm; baxın, hicri 5-6-cı əsrlərdə Səlcuqlar İrana tərəf gəliblər; bir hissəsi cənubdan İrana keçib, digər bir hissəsi isə şimaldan Kiçik Asiyaya sarı üz tutub. Kiçik Asiyaya gedənlər oranın əhalisinin dilini, sivilizasiyasını, mədəniyyətini – hər şeyini dəyişiblər. Bizans dövlətinin qədim Anatoliya mədəniyyətini bunlar gedib öz mədəniyyətləri ilə əvəz ediblər. Cənubdan gələnlər – İran səlcuqları isə İran sivilizasiyasının, İran mədəniyyətinin içində əriyiblər. Bunlar da eynən onlardan olub, amma əriyib gediblər. Özü də təkcə əriyib getməyiblər, hətta özləri də İran mədəniyyətinin təbliğatçısına çevriliblər. Görün Səlcuqların dövründə bizim incəsənətimiz, memarlığımız, şeirimiz, nəsrimiz necə zirvələrə qalxıb! Onlar iranlı olmayıblar – səlcuqlar olublar, yadelli olublar – amma İran onları özündə həzm edib. Xalqın iqtidarı, sarsılmazlığı bax budur.\nEyni hadisə moğollarla da baş verib; moğollar hücum edib bura gəliblər və hər kəsin bildiyi o işləri görüblər. Amma nəticəsi nə olub? Moğollar öz sivilizasiyalarını, öz mədəniyyətlərini, öz “Yasa”larını (4) bu ölkəyə qəbul etdirə bilməyiblər, əksinə bu sivilizasiya, bu mədəniyyət onları özündə əridib, imanın, dinin, mədəniyyətin, incəsənətin təbliğatçısına çevriliblər; belə ki incəsənət tariximizin qızıl səhifələrindən biri də İranda moğolların hakimiyyəti dövrünə təsadüf edir. İran budur; bizim keçmişimiz budur.\nHələ bundan da yuxarısını deyim; əziz İslam dinini bizə töhfə vermiş müsəlman cəngavərləri Şimali Afrika kimi ölkələrə gedəndə – indi mən misal üçün oranı deyirəm – o ölkələrin dili, mədəniyyəti dəyişib. İrana gəliblər, bizim dilimiz dəyişməyib. İslam dövründə fars dili əvvəlki dövrlərdən də artıq inkişaf edib. İslamdan əvvəlki dövrdə fars dili nə qədər məşhur idi? Amma görün İslam dövründə necə yüksəliş qazanıb! Nə qədər şeirlər, nəsr əsərləri, mədəniyyət nümunələri var! Bunlar çox önəmlidir; bu məsələlərə diqqət yetirmək lazımdır. Bu, keçmiş barədə.\nElə bizim dövrümüzə də baxsaq, görərik ki, 40 ildir, bu xalqa qarşı ən kəskin formada düşmənçilik aparılır. Bundan da betər ədavət ola bilərmi?! Həqiqətən də, heç bir xalqa qarşı belə qatı düşmənçilik yürüdülməyib. Qatı və hərtərəfli! İslam Respublikasının əleyhinə İslamın ilkin dövründə baş vermiş “Əhzab” döyüşündə olduğu kimi, hələ ondan da milyon dəfələrlə geniş, çoxsaylı dəstələrdən ibarət heyrətamiz bir cəbhə qurulub. Əllərindən gələni də ediblər; sanksiyalar qoyublar, təbliğat aparıblar, müharibə ediblər, ölkədə təhlükəsizliyi hədəfə alan məkrli planlar qurublar; bacardıqları hər işi görüblər. Bu xalqın bu gününü 40 il öncəsi ilə – İslam İnqilabından əvvəlki dövrlə müqayisə edin; xalqımızın bugünkü iqtidarı, əzəməti, inkişafı, elmi, beynəlxalq arenadakı güclü iştirakı o dövrlə müqayisə belə oluna bilməz. Günbəgün irəliləyib; xalq budur. Siz də bu xalqın fəzilətli cəhətlərinin cövhərisiniz. Odur ki diqqətli olun, baxın görün necə davranmalısınız. Bu xalq imanlı, elmli, özünəinamlı, müstəqil, öz üstünlüklərini bilən və onları qorumaqda israrlı olan bir xalqdır. İnqilabdan 40 il ötür. İndi burda tarixi ətraflı danışmaq mümkün deyil; son iki əsrdə dünyada iki-üç böyük inqilab olub; biri Böyük Fransa inqilabıdır, biri Böyük Sosialist inqilabıdır, biri də Amerikanın müstəqillik hərəkatıdır. Bunlar hamısı, demək olar, bu 200 ildə baş verib; yəni misal üçün, Amerikanın müstəqillik hərəkatı təqribən 230-240 il bundan əvvəl olub – təxminən miladi tarixlə 1783-cü ildə (5) – bir neçə il sonra Böyük Fransa inqilabı baş verib, təxminən 100 ildən sonra da Böyük Sosialist inqilabı qələbə qazanıb. Bunlar hamısı dövrümüzə yaxın olan hadisələrdir. Bu inqilabların tarixinə nəzər salıb hər birinin ilk 40 ilini İslam İnqilabının ilk 40 ili ilə müqayisə etdikdə ölkəmizdə baş vermiş bu inqilabın əzəmətinə, inkişafına, həyata keçirdiyi işlərin sürət tempinə heyran qalırsan. O biri inqilablar heç vaxt bu sürətlə, bu templə, bu güclə irəli gedə bilməyib. Özü də bunun dövrün dəyişiklikləri və sairlə əlaqəsi yoxdur; yəni bu şeylərin təsiri yoxdur, burada başqa amillər rol oynayır. İran xalqı belə bir xalqdır və siz də onun fəzilətli cəhətlərinin cövhərisiniz. Özünüzə, parlamentə bu gözlə baxmalı, parlamentdən olan gözləntilərinizi bu yanaşma əsasında tənzimləməli və inşallah ki, onların həyata keçməsinə nail olmalısınız. Bəli, bu, birinci məqam.\nNövbəti məqam budur ki, parlamentin əsas işi olan qanunvericilikdə – əlbəttə, nəzarət də var, amma əsas qanunvericilikdir – keyfiyyəti günbəgün yüksəltməyə çalışmalısınız; günbəgün; yəni hər çağırışda, hətta bəlkə hər il qanunvericilik əvvəlki çağırışla və əvvəlki illə müqayisədə daha da yaxşı olmalıdır. Mən qanunvericiliklə bağlı bir neçə məqamı qeyd etmək istəyirəm:\nBirincisi, prioritetləri diqqətdə saxlamaq. Cənab Laricani qeyd etdi ki, bu qanunlarda ölkənin prioritetləri nəzərə alınıb. Çox yaxşı, bu olduqca önəmlidir. Baxın görün prioritetlər nədir. Bəzən elə qanunlar müzakirəyə çıxarıla bilər ki, parlamentin vaxtını alar, ictimaiyyət arasında da müəyyən problemlər yaradar, halbuki əsla prioritet əhəmiyyət daşımır. Belə şeyləri bir kənara qoymaq lazımdır. Parlamentin vaxtını ehtiyac olmadan, boş-boşuna xərclənən pul kimi xərcləmək lazım deyil. Parlamentin vaxtı məhduddur; sizin cəmi 4 il vaxtınız var, bu vaxtın hər anından istifadə etməlisiniz. Odur ki parlamentdə sırf prioritet əhəmiyyətə malik olan mövzular müzakirəyə çıxarılmalıdır.\nPraktiklik; bəzən elə qanun layihələri təsdiq olunur ki, onların praktik olmadıqları aydındır. Yəni mütəxəssis araşdırmaları bu qanun reallaşacağı təqdirdə o işin əməli surətdə həyata keçəcəyini göstərmir. Bunu da bir kənara qoymaq lazımdır.\nVə ya bəzən ölkənin mənafeyinə zidd də olur; düzdür, bir qayda olaraq, parlamentdə belə hallar qəsdən baş vermir. Mən elə bu məqamda o beynəlxalq konvensiya və öhdəliklər məsələsinə toxunmaq istəyirəm. Baxın, Avropa dillərində “konvensiya” adlandırılan o beynəlxalq öhdəliklər əslində bir mərkəz tərəfindən hazırlanır və onlara sonradan qoşulacaq 100-150 ölkədən heç birinin o ilkin hazırlanma prosesinə qətiyyən təsiri olmur. Bir neçə böyük dövlətin ideoloji heyəti – özləri demişkən, beyin mərkəzi – hardasa oturub, özləri üçün müəyyən etdikləri hansısa mənafeni təmin etmək məqsədilə hansısa sənəd hazırlayır, sonra da onu özlərinə tərəfdaş olan, yaxud onlardan qorxan, dedikləri ilə oturub-duran, heç o işdə bir o qədər də mənafeyi olmayan bəzi ölkələrin vasitəsilə təsdiqlədirlər. Hansısa müstəqil dövlət – misal üçün, İran İslam Respublikası – ortaya çıxıb: “Mən bunu qəbul etmirəm; bu konvensiyanı, bu beynəlxalq öhdəliyi qəbul etmək niyyətində deyiləm” – dediyi zaman da üstünə tökülüşürlər ki, “120, 150, 200 ölkə bunu qəbul edib, necə olur ki, siz qəbul etmirsiniz?” O beynəlxalq konvensiyalar bir qayda olaraq bu cür olur.\nDeyə bilərsiniz ki, bəs nə edək, həmin beynəlxalq konvensiya və öhdəliklərdən bəzilərinin çox faydalı maddələri olur? Olur, olsun, lap yaxşı; amma qoy parlament özü müstəqil surətdə qanunlar qəbul etsin; mən bunu son bir neçə ayda parlamentdə müzakirəyə çıxarılmış məsələlərlə də bağlı demişəm. Tutalım, terrorçuluqla mübarizə və ya çirkli pulların yuyulması məsələsi; lap yaxşı, İslami Şura Məclisi kifayət qədər yaşı və təcrübəsi olan, püxtələşmiş, fəaliyyətində möhkəm dayaqlara söykənən bir parlamentdir. Qoy oturub bir qanun qəbul etsinlər; qoy lap çirkli pulların yuyulması ilə bağlı olsun, heç bir eybi yoxdur, bir o qədər çox şərtləri də yoxdur; əsas odur ki, o qanunda sizin özünüzün görmək istədiyiniz iş əksini tapacaq. Sırf hansısa müsbət cəhətlərinə, müsbət tərəflərinə görə gedib altından nə çıxacağını bilmədiyimiz və hətta müəyyən problemli məqamları da olduğunu bildiyimiz sənədləri qəbul etməyimizə heç bir lüzum yoxdur.\nQanun əhalinin problemlərinin həllinə xidmət etməlidir; qanunlarda ölkədaxili prioritetlər nəzərə alınmalıdır; qanunlarımız ilk növbədə yoxsul və aztəminatlı təbəqənin problemlərinin həllinə istiqamətlənməlidir. Ölkədə aztəminatlı, orta və ortadan aşağı səviyyədə yaşayan insanlar var; qanunlar daha çox onların problemlərinin həllinə yönəlməlidir. Əlbəttə ki, qanun hamı üçündür və ölkədəki bütün təbəqələrin yaxşılığını istəyir – fərqi yoxdur – amma bu, prioritetdir, çünki yoxsul və aztəminatlı təbəqənin problemi ölkəmizin həyatının faktiki problemidir. Qanunlarda bu problemlərin həlli diqqətə alınmalıdır. Əsas odur ki, qanunlar mövqe və sərvət sahibi olan insanların əlində alətə çevrilməsin; mühüm olan budur; onlar qanunlardan sui-istifadə etməsinlər. İndi tutalım, siz belə bir qanun qəbul edirsiniz ki, kimsə bir başqasının evinə nərdivan söykəyib o nərdivanla yuxarı qalxsa, cəzası budur; fərqi yoxdur, o nərdivanı kimin evinə söykəyir: varlı olsun, kasıb olsun, şəhərin mərkəzində yaşayan olsun, kənar qəsəbələrdən olsun – fərq etmir; bu qanundan hər kəs faydalanır. Qanun hamı üçündür, intəhası müəyyən məqamlarda bəzi prioritetlər var. Zəngin və nüfuzlu şəxslərin qanunlardan sui-istifadə etməsinə imkan verilməməlidir. Qanunlar tənzimlənib təsdiq olunarkən onların hərtərəfli ekspertizasına son dərəcə diqqət yetirilməlidir. Sevindirici haldır ki, Parlamentin Tədqiqat Mərkəzi çox yaxşı bir mərkəzdir. Mənə o mərkəzin işi ilə bağlı çox yaxşı məlumatlar gəlib çatır. Orada qanunların yüksək səviyyəli ekspertizası üçün çox yaxşı imkanlar toplanıb. Bu baxımdan həmin mərkəz parlamentin güclü bir dayağıdır və ondan maksimum dərəcədə istifadə etmək lazımdır. Bundan əlavə, parlamentdən kənardakı mütəxəssislərdən də istifadə olunmalıdır. Bəzən görürsən ki, hansısa sahədə çalışan bir mütəxəssis illərlə bir məsələnin üzərində işləyir, düşünür; siz həmin ixtisas sahəsində onunla məsləhətləşsəniz, bir kəlmə ilə, qısaca bir cümlə ilə böyük bir problemin çözümündə sizə yardımçı ola bilər; yəni bu cürdür; mütəxəssis yardımı belədir ki, bəzən kiçik bir təklifi də böyük çözümə yol açır. Dedik ki, qanunlar real problemlərin həllinə istiqamətlənməlidir. Mən bir şeyi müşahidə etmişəm ki, parlamentdə ailə ilə bağlı müzakirəyə çıxarılan, yaxud qəbul olunan bəzi qanunlara Qərb ənənələrinin təsiri var; bu təsirdən çəkinmək lazımdır. Qərblilər ailə mövzusu ilə məşğul olmağa heç bir şəkildə səy göstərmirlər; belə deyil ki, istəmirlər, sadəcə olaraq, Qərb dünyasının şəraiti və həyat tərzi sözün həqiqi mənasında ailə ilə ziddiyyət təşkil edir. Bunu özləri də deyirlər və illərdir ki, bu problemin ucbatından çıxılmaz vəziyyətdə qalıblar. Çarə etmək istəyirlər, amma bacarmırlar; yəni Qərbdə ailənin bünövrəsi, dayaqları kəskin surətdə zəifləyib. İndi biz durub onların, misal üçün, qadınlar, gənclər, ata-ana, valideyn-övlad məsələləri ilə bağlı öz cəmiyyətləri üçün tənzimlədiyi normaları öz cəmiyyətimizdə ailə ilə bağlı məsələlərə tətbiq edək?! Xeyr, bu doğru olmaz. Biz ailə ilə bağlı elə qanunlar qəbul etməliyik ki, sözün həqiqi mənasında ailələrin problemlərini həll etməyə imkan verə – əgər hansısa problemlər varsa, həll edə – və yad regionun təsirini əks etdirməyə.\nDigər bir önəmli məqam iqtisadi problemlərin həllinə xidmət edən qanunlardır. Qeyd olunduğu kimi, iqtisadi məsələlərlə ciddi surətdə məşğul olmaq, vacib qərarlar qəbul etmək, problemlərin həllinə aparan yolu açmaq üçün, əlhəmdulillah, hakimiyyətin 3 qolunun başçılarının və eləcə də digər təmsilçilərinin iştirakı ilə bir iclas təşkil olunub. Bu iclasın məhz indi keçirilməsi də çox əhəmiyyətlidir. Parlament bu istiqamətdə ciddi addımlar atmalıdır. Bu gün ölkənin iqtisadi problemləri prioritetdir. Bu problemləri sözün həqiqi mənasında həll etmək lazımdır. Düşmən bu zəif nöqtədən istifadə etmək istəyir, buna imkan vermək olmaz.\nDigər bir məqam isə qanunların yenilənməsidir. Bəzi qanunların məntiqi artıq öz dövrünü başa vurub; bu elə mənim daha öncə dəfələrlə vurğuladığım qanunvericilikdə islahatlar məsələsidir. Bəli, görürsən ki, bir neçə il bundan əvvəl İslam Respublikasının özündə, yaxud İslam Respublikasından da əvvəl hansısa qanun qəbul olunub; qanundur, amma hazırda məntiqi yoxdur. Belə qanunları ləğv edin; yəni bu işi heç bir digər qurum yox, məhz parlament görə bilər. Məntiqi olmayan, varlığının fəlsəfəsi sona çatmış qanunları ortadan qaldırmaq lazımdır. Bəzi qanunlar da var ki, qanunvericilikdə ziddiyyətlərə, işlərdə çətinliyə və sairə səbəb olur. Qanunvericilikdə islahatlar məsələsi ilə həqiqi mənada məşğul olun. Bəzi qanunlar problem yaradır, onları da aradan götürmək lazımdır. Eşitdiyimə görə – o gün bir söhbətdə də qeyd etdim ki (6) – İqtisadiyyat Nazirliyi ölkədə biznes mühitinin yaxşılaşdırılmasına əngəl olan bəzi qərarları ləğv edir; bu çox yaxşıdır. İndi bəzi işlər var ki, müvafiq dövlət qurumlarının rəsmilərinin səlahiyyətindədir, amma bəzi məsələlərə onların səlahiyyəti çatmır. O yerdə parlament hərəkətə keçməlidir. Bu da bir məqam.\nDigər bir məsələ isə qanunların icrasıdır. Bir müddət əvvəl parlamentin möhtərəm sədri bildirmişdi ki, hansısa qurum 2 ildir hansısa qanunu icra etmir. Nəyə görə icra olunmamalıdır? O qanunun qəbul olunması üçün siz o qədər vaxt, ömür, pul və imkanlar sərf edirsiniz. O qədər hazırlıqdan sonra o qanun qəbul olunub, amma hansısa vəzifəli şəxs onu icra etmir! Bunun üçün bir şey fikirləşmək lazımdır. Doğrudur, dedilər ki, o hallardan bəzilərini məhkəməyə yönəldiblər, onlar da o işlərdə cinayət tərkibi olmadığını deyiblər. Yaxşı, əgər qanunları icra etməyənlərin cinayət məsuliyyətinə cəlb olunmasını istəyirsinizsə, buna kim nail olmalıdır? Yenə də parlament özü; (7) xeyr, bu, məhkəmə hakimiyyətinin işi deyil. Məhkəmə hakimiyyəti cinayət hesab olunan halları izləməlidir. Bəs bunun cinayət olduğunu kim deyə bilər? Parlament! Bunu parlament etməlidir. Siz qanunun icra olunmamasının konkret hansı hallarda cinayət olduğunu və bunun cəzasını müəyyən edin, sonra məhkəmə hakimiyyətinə göndərin ki, onlar da öz işlərini görə bilsinlər. Yəni bu, parlamentin öz işidir. Odur ki, zənnimcə, qanunların icrasına nəzarət məsələsi də olduqca önəmlidir və ciddi surətdə həyata keçirilməlidir.\nMənim hörmətli millət vəkillərimiz üçün qeyd etməyi lazım bildiyim digər bir məsələ isə deputatların davranışı məsələsidir. Düşünürəm ki, bu mövzunu ümumi, kompleks və hərtərəfli surətdə bir kəlmə ilə əhatə etmək olar: inqilabçı olmaq. Parlament nümayəndələri inqilabçı kimi davranmalı, hər bir məsələyə inqilabçı kimi reaksiya verməlidirlər. Siz millət vəkili seçilərkən içdiyiniz andda da qeyd etmisiniz ki, İslam İnqilabının, onun nəticələrinin, İslam İnqilabı və İslam Respublikasının əldə etdiyi nailiyyətlərin keşiyində duracaqsınız. Bunu necə etmək olar? İnqilabçı olmadan bunu etmək olmaz ki! Sizin davranışınız inqilabçı davranışı olmalıdır. “İnqilabçı davranışı” deyəndə mən çılğın davranışları yox, ağılla, tədbirlə, cihad əzmi ilə hərəkət etməyi, cihad hərəkatını nəzərdə tuturam. Biz rəhbər vəzifəli şəxslərə daim “cihad ruhlu idarəetmə”ni tövsiyə edirik, parlamentə də bu tövsiyəmiz “cihad ruhlu davranış” formasında olacaq. Cihad ruhu ilə davranın, bu ruhla danışın, bir mücahid kimi hərəkət edin, inqilabçı olun. Möhtərəm millət vəkillərimizin gördüyü hər bir işə iman ruhiyyəsi, inqilabi stimul hakim kəsilməlidir. İnqilabın nailiyyətlərinin və dövlətin əsaslarının keşiyində durmaq sizin verdiyiniz deputat andında da əksini tapır və əgər buna əməl olunmasa, millət vəkillərinin parlamentdəki fəaliyyətində həm qanuni, həm də şəri cəhətdən problemlər yarana bilər. Parlamentdə inqilabın və İslam Respublikasının nailiyyətlərinə etinasız yanaşılması həm Konstitusiya, həm də şəriət baxımından düzgün deyil.\nGörüşlərimiz zamanı mənim möhtərəm deputatlarımız üçün dəfələrlə vurğuladığım və bu gün sizə xatırlatmaq istədiyim digər bir məsələ də var ki, bu da komissiyalarda və parlamentin iclaslarında vaxtında iştirak məsələsidir. Bu barədə mənə gəlib çatan məlumatlar bir o qədər də ürəkaçan deyil; bəzən deyirlər ki, deputatların iştirakı kvorum həddinə çatmadığına görə komissiyalarda səsvermə keçirmək mümkün olmur. Hər bir deputat nəzərdə tutulan saatlarda dəqiqəsinə qədər parlamentdə, yaxud komissiyalarda iştirak etməyi özünə borc bilməlidir. Daha bir problem isə – özü də bu təkcə sizin yox, bütün ölkənin problemidir – dəbdəbəli həyata meyillilik məsələsidir. Bu, böyük bir bəladır. Mənə beytülmalın pulu ilə tikilmiş bir tikilinin şəklini gətirdilər, mən həqiqətən təəccübləndim; necə cürət ediblər, kiminsə əli, ürəyi necə gəlib ki, beytülmalı bu cür şeylərə sərf etsin? Dəbdəbəli həyata həvəs geniş surətdə yayılıb bizim həyat tərzimizə çevrilsə, daha bunun mənfi təsir və nəticələrini yığıb-yığışdırmaq olmayacaq, çox çətin olacaq, işimizi xeyli çətinləşdirəcək. Bunu diqqətdən qaçırmamalısınız.\nDigər bir məsələ isə xarici səfərlər məsələsidir. Əziz dostlar, əziz qardaşlar və bacılar, mən istərdim ki, bu məsələyə də mümkün qədər diqqətli yanaşılsın və xarici səfərlərə yalnız həqiqətən ehtiyac və zərurət olduğu zaman gedilsin. Bu məsələdə lüzumsuz səxavətlilik etmək lazım deyil.\nDeputatlara nəzarət məsələsi; bir neçə il bundan əvvəl mən bu məsələyə toxunmuşdum, (8) hörmətli millət vəkillərimiz də təşəbbüs göstərdilər və deputatların davranışlarına nəzarət məqsədilə bir komissiya yaradıldı. Bunu daha da gücləndirmək lazımdır; yəni elə etməlisiniz ki, sözün həqiqi mənasında nəzarət olsun. Düzdür, siz hökumətin, başqalarının davranışlarına nəzarət edirsiniz, amma zənnimcə, bu ondan da vacibdir. Bu özünə nəzarətdir, öz nəfsinə nəzarətdir, parlamentin sağlam fəaliyyətinə nəzarətdir.\nÜmumilikdə isə mən hiss edirəm ki, İslam dövlətinin əsas sütunlarından biri olan İslami Şura Məclisi, əlhəmdulillah, bu günə qədər çox gözəl fəaliyyət göstərib və irəli gedib. İnqilabın hədəflərinə doğru bu irəliləyişinizi bacardığınız qədər gücləndirin. Bu gün ölkəmizdə xalqın və dövlətin bu cür daxildən möhkəmlənməsinə ehtiyac var. Görün sizin düşmənləriniz kimlərdir, hansı psixologiya ilə hərəkət edirlər, İran xalqının əleyhinə necə xəbisliklə davranırlar! Təkcə İran xalqı da deyil! Bunların xisləti budur! Bu gün Amerikada bir neçə min körpənin zorla anasından ayrı saxlanması xırda bir iş deyil, çox böyük bir məsələdir. O körpələrin ağlamaq səsini televiziya ilə eşidəndə insan tab gətirə bilmir. Hansısa siyasətə görə, hansısa qərarın icrasına görə bunlar belə bir yanlış və cinayətkar addımı atıb, minlərlə körpəni anasından necə ayıra bilirlər?! Bunlar belədir. Bunlar o adamlardır ki, məzlum Yəmən xalqının nəfəs borusu olan bir limanı onun əlindən almaq üçün ən müasir silahlarla silahlanmış bir neçə böyük dövlətlə birgə dənizdən gəlib bu xalqın qarşısını kəsirlər; əsla tərəddüd etmədən adam öldürürlər. Özü də xoşlamadıqları təkcə İslam Respublikası deyil; bunlar zatən zalımdırlar, zülmün hakimiyyət mexanizmidirlər. Bəli, ədalət tələb etdiyinə, İslam iddiasında olduğuna, məzlumu müdafiə iddiası ilə çıxış etdiyinə görə İslam Respublikasının daha kəskin formada əleyhinədirlər və öz pozucu fəaliyyətlərini davam etdirirlər. Bunlara qarşı durmaq lazımdır; mətinliyimizi qorumalı və əmin olmalıyıq ki, Allahın köməyi ilə, Allaha, Onun izzət və cəlalına hörməti sayəsində İran xalqı Amerikaya və düşmənlərinə qalib gələcək.\nBunlar sözün əsl mənasında zəmanənin Şimrləridir. Bunlar sözün həqiqi mənasında o kəslərdirlər ki, Quran onlar haqqında belə deyir:\nاِنَّهُم لاِّ اَیمـّْنَ لَهُم\n“Onlar üçün heç bir andın, əhdin əhəmiyyəti yoxdur...” (“Tövbə” surəsi, 12-ci ayədən)\nBunlar heç bir əhd-peymanı mötəbər saymırlar – görürük də; hər şey gözümüzün önündədir – bunlar sözün əsl mənasında hegemon və zorla bac almağa çalışandırlar. Aydındır ki, İran xalqı, İslam Respublikası və möhtərəm dövlət rəsmilərimiz heç bir hegemon və bacalanın tələblərinə boyun əyməyəcək.\nAllah sizi qorusun, hamınıza uğurlar arzu edirəm. Allah sizi öhdənizə düşən vəzifələri yerinə yetirməyə müvəffəq etsin, inşallah. Gedin elə işləyin ki, inşallah, birinciliyi əldə saxlayasınız.\n(1) Görüşün əvvəlində İslami Şura Məclisinin sədri cənab Dr. Əli Laricani məruzə etmişdir\n(2) Pərvin Etesami; Şeirlər divanı.\n(3) Səhifeyi-İmam, c.12, səh. 343; Parlament nümayəndələri ilə görüş (04.03.1359)\n(4) Moğolların qanun kitabı\n(5) ABŞ-ın Böyük Britaniyadan asılılığına son qoyulmasının rəsmən elan edilməsi\n(6) Fitr bayramı namazının xütbələri (25.03.1397)\n(7) İştirakçılardan biri: “Məhkəmə”, – deyir.\n(8) Ali Məqamlı Rəhbərin İslami Şura Məclisinin sədri və deputatlarla görüşü (24.03.1391)


Tarix: 16-02-2015, 14:50 Oxunma sayı: 1 146 Bölmə: İqtisadiyyat / Sumqayıt\nBir müddət öncə "Azərbaycan Dəmir Yolları” Qapalı Səhmdar Cəmiyyətinin sədri təyin edilən "Azəryolservis” ASC-nin prezidenti, deputat Cavid Qurbanov fevralın 13-də parlamentdə bir qrup jurnalistin suallarını cavablandırdı.\nC.Qurbanov dəmir yolu sahəsinin onun üçün yeni olmadığını bildirdi: "Avtomobil yolları üzrə mühəndisəm, eyni zamanda dəmir yollarının yol istismarını bitirmişəm. Mənim sənətim də odur. 1996-cı ildən 2001-ci ilə qədər dəmir yolunda çalışmışam. Ona görə bu işlə bağlı məlumatlıyam”.\n"Yeni Müsavat”ın müxbiri C.Qurbanovdan dəmir yolunda vaxtilə çalışmış, hazırda isə bu qurumdan şikayətçi olanların taleyi barədə də soruşub. O bildirib ki, 20 il əvvəl işdən çıxmış adamların bu formada şikayət etməsi düzgün deyil: "Ondan ötrü məhkəmə orqanları var, gedib müraciət etsinlər. Əgər qeyri-qanuni məsələ varsa, biz vətəndaşımızın hüquqlarını tanımalıyıq, onları çölə atası deyilik ki... Ancaq dəmir yolunda qayda qoyulub ki, bələdçilər daha çox xanımlar olsun, kişilər yox. Vaqonların daha təmiz saxlanması üçün də bu, məqbul sayılır. Orada bir dəstə var, aranı qızışdırır. Sizə maraqlı olsa, onları yığarıq, sizin iştirakınızla onların məsələsinə baxarıq, deyərik dərdiniz nədir. Mən onları sizinlə bərabər dinləməyə hazıram”.\nSürət qatarları haqda danışan C.Qurbanov dedi ki, bəzi böləgələrə gedən qatarlarda yataq yox, oturaq qatarlara keçmək lazımdır: "Azərbaycanın bu başından o biri başına 500 km məsafə var. Əgər biz dediyiniz sürət qatarı saatda 300-360-la getsə, bir saata gedib çatar. Ona görə bizə o deyilən formada sürət qatarı vacib deyil. Amma Sumqayıt, Gəncə kimi yerlərə yataq qatarlarından oturacaq qatarlarına keçilməlidir və sürət yüksəlməlidir. Sürət saatda 100 km olsa, 4-4,5 saata Gəncəyə getmək olar. Ona görə də biz təqribən saatda 100-120 sürəti ala bilsək, yəqin ki, o məsələlər həll olunacaq”.\nC.Qurbanov "Azəryolservis” ASC-nin ləğv olunmasını istisna etdi: "Deyilənlər boş söhbətlərdir. Əvvəl Yol Nazirliyi olub, indi də servisdir. Xarici ölkələrdə belədir ki, yolların ətrafında yerləşən benzindoldurma məntəqələri və s. yol infrastrukturuna aiddir. "Azəryolservis” fəaliyyət göstərəcək və cənab prezident kimi məsləhət bilsə, ora yeni rəhbər təyin olunacaq”.\nYol tikintisində milyonların talanması və yolların keyfiyyətsiz tikintisi barədə fikirlərə gəldikdə isə C.Qurbanov bunları bildirdi: "Hər bir işin tam ideal olması mümkün deyil. Bizim də səhvlərimiz var. Dövlətin dəstəyi ilə bütün cənub zonasını düz Astara sərhədinə qədər 243 km hamısına kreditlər yerləşdirilib. Tenderlər keçirilib. Sadəcə işin icrası üçün zaman lazımdır. İcrasında çətinliyimiz ondadır ki, bəzi qanunvericiliklərdə dəyişikliklər olunub. Ekologiya ilə bağlı problemlərimiz olur. 2000-ə yaxın ev köçürüldü. Cəlilabad zonasında yolu dənizin qırağına çəkmişdik. Orada bir az süxurların dənizin qabarması ilə əlaqədar aydınlaşmalar keçdi. Həm də o tərəfdə materiallar yox dərəcəsindədir, çınqıl, qum kənardan gətirilir. İmişli tərəfdə asandır, çaylar yaxındadır, dağ süxurları möhkəmdir. Rusiya yolunda 120 km hazırdır, qalan 60 km-də torpaq yatağı hazırdır. Qusara, Şahdağa, Xaçmaza qədər yol çəkilib və istifadə olunur”.\nYük maşınlarının yollar üçün təhlükəli olmasından danışan C.Qurbanov qeyd etdi ki, ölkədə 35 mindən çox ağır çəkili yük maşınları var: "Ümumiyyətlə, dünyada yolun dözümlülüyü ən çox 12 tondur. Bizdə isə 30 ton daşınır. Bu yol bizimdir və hər bir vətəndaş onu qorumalıdır”.\nDeputat fevralın 26-da kəlbəcərli girovların təkrar məhkəmə qarşısına çıxarılmasına da münasibət bildirdi: "Ermənilərə ən yaxşı cavabı cənab prezident verib dedi ki, erməninin Ağdamda nə işi var ki, ölsün. Onlar hansı qanun pozublar axı? Gediblər öz ana-babasının qəbrini ziyarət etsinlər. Onlar da tutub məhkəməyə çıxarıblar. Cənab prezident özü bununla şəxsən məşğul olur. Ermənilərin törətdiyi birinci haqsızlıq deyil ki... Mən nəinki onların, hətta torpaqlarımızın da azad olunacağına inanıram”.\nDeputatlığa namizədliyinin yenidən irəli sürməsinə gəlincə C.Qurbanov bunları söylədi: "Mən partiya üzvüyəm və millət vəkilliyinə namizədliyimi partiya verib. Əgər partiya məsləhət görsə ki sən bu yolda addımlamalısan, deməli, davam edəcəm. Məsləhət görməsələr, namizədliyim irəli sürülməyəcək. Yeni Azərbaycan Partiyası hansı qərarı verəcəksə, ona uyğun da addım atacağam. Mən partiyanın verəcəyi qərarının əleyhinə çıxası deyiləm ki...” (virtualaz.org)\n"Qarabağ"ın Avropa macərası: sensasiya olacaq?\nTarix: 11-12-2014, 21:29 Oxunma sayı: 914 Bölmə: İdman\nMakkeyn: “Putinin qarşısını mən ala bilərəm...”\nTarix: 16-03-2015, 15:12 Oxunma sayı: 1 085 Bölmə: Dünya\nAzərbaycan neftinin qiyməti 64 dollara çatıb\nTarix: 5-02-2019, 13:10 Oxunma sayı: 369 Bölmə: İqtisadiyyat\nNeftin qiyməti həftəyə bahalaşma ilə başlayıb və bu tendensiya davam edir.\nSumqayıt Sənaye Parkı ödəniş terminallarının istehsalına başlayıb\nTarix: 6-12-2014, 14:30 Oxunma sayı: 1 576 Bölmə: İqtisadiyyat / Sumqayıt\nTarix: 24-01-2015, 14:49 Oxunma sayı: 1 521 Bölmə: Siyasət\nSuriyada azərbaycanlı dəhşəti - VİDEO\nTarix: 5-05-2014, 14:01 Oxunma sayı: 657 Bölmə: Hadisə


Rusiya Vaşinqtonun Venesuela böhranındakı mövqeyini tənqid edir\n24 Yanvar 2019 17:24\nRusiya Birləşmiş Ştatların Venesuela böhranına dair mövqeyini tənqid edir.\nKremlin sözçüsü Dmitry Peskov deyib ki, Gauido-nun özünü prezident elan etməsi “hakimiyyəti qəsb etmək cəhdidir” və bu, beynəlxalq hüquqa ziddir. O, Kremlin “xarici ölkələrdən gələn”, “xarici müdaxiləni istisna etməyən” bəyanatlardan narahat olduğunu söyləyib.\nRusiya Xarici İşlər Nazirliyi isə ABŞ-ın Venesueladakı hərəkətlərinin Qərbin beynəlxalq hüquqa əsl münasibətini ifşa etdiyini bildirib.\n“Venesuelada baş verənlər qabaqcıl Qərb cəmiyyətinin beynəlxalq hüquqa, suverenliyə, digər ölkələrin daxili işlərinə qarışmamaq prinsipinə necə yanaşdığını ortaya qoyur”, – nazirliyin sözçüsü Maria Zakharova deyib.\nTeqlər : #Rusiya,#Vaşinqtonun,#Venesuela,#böhranındakı,#mövqeyini,#tənqid,#edir,


Saat 9-a 10 dəqiqə işləmiş – Azərbaycanın tarixi günü — www.veteran.az\n1918-ci il mayın 26-da Zaqafqaziya Seyminin tarixə qovuşması ilə onun 44 nəfərlik Müsəlman fraksiyası bir gün sonra Azərbaycan Milli Şurasını yaratdı. Milli Şuranın sədri Batumda Osmanlı nümayəndələri ilə danışıqlar aparan Məhəmmədəmin Rəsulzadə, onun müavinləri Həsən bəy Ağayev və Mirhidayət Seyidzadə, katibləri isə Mustafa Mahmudov və Rəhim ağa Vəkilov seçildilər. Rəyasət Heyətinə Müsavat Partiyasından Məhəmmədəmin Rəsulzadə, Həsən bəy Ağayev, Məhəmmədhəsən Hacınski, Nəsib bəy Yusifbəyli, Xəlil bəy Xasməhəmmədov, Məhəmmədyusif Cəfərov, Sosialistlər blokundan Xudadat bəy Məlikaslanov, Camo bəy Hacınski, Əkbər ağa Şeyxülislamov, İttihad partiyasından isə Xosrov bəy Sultanov daxil oldular.\nMayın 28-də Tiflisdə, keçmiş Qafqaz sərdarının sarayında Həsən bəy Ağayevin sədrliyi altında Azərbaycan Milli Şurasının növbəti iclası keçirildi. H.Ağayev Azərbaycanın müstəqil bir dövlət olması məsələsini səsverməyə qoydu. Katib M.Mahmudov Milli Şura üzvlərinin adlarını tək-tək oxudu. Hər üzv ayrı-ayrılıqda “razıyam” cavabını verdi, yalnız Cəfər Axundov və Sultanməcid Qənizadə bitərəf qaldılar.\nYekunda sədr Həsən bəy Ağayev üzvlərə müraciətlə dedi: “Bu saatda, yəni 9-a 10 dəqiqə işləmiş Azərbaycanın istiqlaliyyəti Azərbaycan Milli Şurası tərəfindən qəbul edilmişdir”.\n— Bu gündən etibarən Azərbaycan xəlqi hakimiyyət həqqinə malik olduğu kibi, Cənub-Şərqi Zaqafqasyadan ibarət olan Azərbaycan dəxi kamiləlhüquq müstəqil bir dövlətdir.\n— Müstəqil Azərbaycan dövlətinin şəkli-idarəsi xəlq cümhuriyyəti olaraq təqərrür ediyor.\n— Azərbaycan Xəlq Cümhuriyyəti bütün millətlər və bilxassə həmcivar olduğu millət və dövlətlərlə münasibati-həsənə təsisinə əzm edər.\n— Azərbaycan Xəlq Cümhuriyyəti millət, məzhəb, sinif, silk və cins fərqi gözləmədən qələmrovunda yaşayan bütün vətəndaşlarına hüquqi-siyasiyyə və vətəniyyə təmin elər.\n— Azərbaycan Xəlq Cümhuriyyəti ərazisi daxilində yaşayan bilcümlə millətlərə sərbəstanə inkişafları içün geniş meydan burakır.\n— Məclisi-Müəssisan toplanıncaya qədər bütün Azərbaycan idarəsinin başında arayi-ümumiyyə ilə intixab olunmuş Şurayi-Milli və Şurayi-Milliyə qarşı məsul hökuməti-müvəqqətə durur.\nİndi isə bu maddələrin məzmununu geniş aydınlatmağa çalışaq.\n1-ci maddə: “Bu gündən etibarən Azərbaycan xəlqi hakimiyyət həqqinə malik olduğu kibi, Cənub-Şərqi Zaqafqasyadan ibarət olan Azərbaycan dəxi kamiləlhüquq müstəqil bir dövlətdir”.\nBu maddə ilə sərhədləri hələ tam bəlli olmayan müstəqil dövlətin yerləşdiyi coğrafi ərazinin ilkin konturları cızılır, çünki I Dünya müharibəsi hələ bitməyib, məğlubların əraziləri bölüşdürülməyib, qaliblər Parisdə yeni dövlətlərlə bağlı sülh masasına əyləşməyiblər. Üstəlik, yenicə müstəqil olmuş Azərbaycan, Gürcüstan və Ermənistan arasında sərhədlər müəyyən edilməyib. Bu maddədəki başqa önəmli məqam müstəqilliyə və hakimiyyət haqqına sahib olmağın vurğulanmasıdır. 4 iyul 1776-cı ildə Amerikanın 13 ştatının hamılıqla və bir səslə qəbul etdiyi İstiqlal Bəyannaməsində yazılır: “Bəşər tarixində elə bir məqam yetişir ki, hər hansı xalq onu başqa bir xalqa bağlayan siyasi əlaqələri qırıb atmağa, təbiətin və Yaradanın ona da bəxş etdiyi qanunlara uyğun olaraq dünya dövlətləri arasında müstəqil, kimdənsə asılılıqsız mövqe tutmağa çalışır…”\nAzərbaycanda da Rusiya ilə 1813-cü il Gülüstan və 1828-ci il Türkmənçay müqavilələri ilə başlanmış əlaqələrin qırılıb atılması məqamı artıq yetişmişdi, bu mühüm anı dəyərləndirmək lazım idi.\nİlk maddədə müstəqilliyi elan edilən dövlətin adını görürük. “Azərbaycan” adı tarixi baxımdan daha çox Arazdan cənubdakı torpaqlarımıza aid edilsə də, dövlət adı olaraq siyasi və hüquqi şəkildə ilk dəfə qəbul edilirdi. Bunun bugünkü Quzey və Güney Azərbaycan türklərinin milli-mənəvi birliyinin təmin edilməsində müstəsna önəmi oldu.\n2-ci maddə: “Müstəqil Azərbaycan dövlətinin şəkli-idarəsi xəlq cümhuriyyəti olaraq təqərrür ediyor”.\nBu bənd müstəqilliyi elan olunmuş dövlətin siyasi idarəetmə forması ilə bağlıdır. Məhəmmədəmin Rəsulzadə sonralar “Əsrimizin Səyavuşu” əsərində yazacaqdı ki, Azərbaycanda Avropada tətbiq olunmayan həqiqi bir xalq cümhuriyyəti qurulmuş, vətəndaşlar arasında siyasi bərabərlik bərqərar olunmuş, sosial ədalətsizliyin zərərli nəticələri aradan qaldırılmışdı.\n3-cü maddə: “Azərbaycan Xəlq Cümhuriyyəti bütün millətlər və bilxassə həmcivar olduğu millət və dövlətlərlə münasibati-həsənə təsisinə əzm edər”.\nİstiqlal Bəyannaməsini elan edənlər başa düşürdülər ki, dövlətin formalaşması və güclənməsi üçün öncə qonşu ölkələrlə normal münasibətlər qurulmalı, ardınca o, beynəlxalq aləmdə tanıdılmalıdır. Təsadüfi deyil ki, Bəyannamənin elanından iki gün sonra – mayın 30-da hökumətin başçısı Fətəli xan Xoyskinin adından dünyanın əksər siyasi mərkəzlərinə: London, Paris, Vaşinqton, İstanbul, Stokholm, Berlin, Madrid, Moskva, Roma, Vyana, Buxarest, Tokio, Haaqa, Kopenhagen və başqa şəhərlərə istiqlal haqqında radioteleqrafla rəsmi məlumat verilib. Ardınca Azərbaycanın qonşu ölkələrdə, xüsusilə Osmanlı və Qacar xanədanlıqlarında səfirliklərinin açılması məsələsi həll edilib, Paris Sülh Konfransında ölkəni qalib dövlətlərin tanıması üçün Əlimərdan bəy Topçubaşovun rəhbərliyi ilə nümayəndə heyəti göndərilib. 10 yanvar 1920-ci ildə Azərbaycan Cümhuriyyətini Paris Sülh Konfransının Ali Şurası de-fakto tanıyıb.\n4-cü maddə: “Azərbaycan Xəlq Cümhuriyyəti millət, məzhəb, sinif, silk və cins fərqi gözləmədən qələmrovunda yaşayan bütün vətəndaşlarına hüquqi-siyasiyyə və vətəniyyə təmin elər”.\nYeni yaradılan dövlət dinindən, milliyyətindən, cinsindən (yəni kişi və qadın fərqi qoyulmadan!), toplum içərisindəki mövcud ictimai vəziyyətindən asılı olmayaraq hər kəsin mülki və siyasi haqlarının qorunacağını vəd edir. Parlamentin təşkil edilməsi ilə bu vəd yerinə yetirildi. Rəsulzadə sonralar “Əsrimizin Səyavuşu”nda bunu da yazacaqdı:\n“[Azərbaycan Cümhuriyyətində] hər kəs nə istərsə söylər, oxuyar, yazardı. Millətin hər partiyasının özünə xas təşkilatı və qəzeti vardı”.\nTəkcə Azərbaycan Cümhuriyyəti Parlamentinin stenoqrafik hesabatları ilə tanışlıq bu millət məclisinin simasında fərq gözləmədən bütün vətəndaşlara siyasi hüquqlar verildiyinə əyani şəkildə əminlik yaradır.\n5-ci maddə: “Azərbaycan Xəlq Cümhuriyyəti ərazisi daxilində yaşayan bilcümlə millətlərə sərbəstanə inkişafları içün geniş meydan burakır”.\nM.Rəsulzadə Parlamentin 10 dekabr 1918-ci il tarixli ikinci iclasında deyir:\n“Məhkumluq acısını dadmış olan Azərbaycan türkü məhkum millət yaratmaz. Azərbaycan Cümhuriyyəti övladını ögey-doğmaya ayırmaz: erməni, rus, yəhudi, gürcü, nemsə, polyak və sair azlıqda olan millətlər Azərbaycan vətəndaşı qalmaqla bərabər, milli-mədəni muxtariyyətə malik olub kəndi ümuri-məzhəbiyyə, milliyyə və mədəniyyələrini kəndiləri idarə etməlidirlər”.\nGerçəkdən də, istər dövlətin idarə olunmasında, istər ticarət, elm, təhsil və mədəniyyət sahələrində bütün millətlərin inkişafına əngəlsiz meydan açılmışdı.\n6-cı maddə: “Məclisi-Müəssisan toplanıncaya qədər bütün Azərbaycan idarəsinin başında arayi-ümumiyyə ilə intixab olunmuş Şurayi-Milli və Şurayi-Milliyə qarşı məsul hökuməti-müvəqqətə durur”.\nİstiqlal Bəyannaməsi elan olunan anda Azərbaycanı idarə edəcək siyasi qüvvə hökumətin də hesabat verməli olduğu Azərbaycan Milli Şurası idi ki, onun da başında görkəmli dövlət xadimi Məhəmmədəmin Rəsulzadə dururdu. Bu durum Məclisi-Məbusanın (Parlamentin) yaradılmasınadək davam edəcəkdi.\nPrevious Bir şəklin TARİXÇƏSİ: 23 yaşlı Məhəmməd Əmin — Hələ gözlərdə kədər yox, ümid var…\nNext Osmanlı ordusu Naxçıvanı necə xilas etdi?- Türkiyə arxivlərində


azfreespeech Qalib Şükürov AzTV-dən getdi – azfreespeech\nQalib Şükürov AzTV-dən getdi\nDövlət televiziyasında istefa dalğası davam edir\nTanınmış telejurnalist Qalib Şükürov AzTV-dən istefa verib. “Qafqazinfo” xəbər verir ki, Qalib Şükürov Dövlət televiziyasında “Xəbərlər” departamentinin baş redaktor vəzifəsində çalışırdı. Jurnalist təxminən iki həftə əvvəl istefa ərizəsi yazsa da, dünən ərizəsi qəbul olunub.\n“Qafqazinfo” Qalib Şükürov un özü ilə də əlaqə saxlayıb. Telejurnalist faktı təsdiqləsə də, bu barədə geniş danışmaq istəmədiyini bildirib: “AzTV-dən ayrılmağıma gəlincə isə, özümü başqa layihələrdə sınamaq istəyirəm. Getmək istədim və getdim”.\nQeyd edək ki, Qalib Şükürov 5 ilə yaxındır ki, AzTV-də işləyir. O, bir sıra telekanalların “Xəbərlər” proqramında fəaliyyət göstərən peşəkar jurnalist kimi tanınır.\nXatırladaq ki, bir müddət əvvəl sözügedən kanalda ciddi istefalar baş vermişdi. Belə ki, İnformasiya Proqramları Studiyası direktorunun müavini Vəli Əkbər və “Səhər” musiqi informasiya proqramının baş redaktoru Məqsəd Nur da daxil olmaqla bir neçə nəfər istefa verib.


Yayda ağcaqanadlar bizi həm yatmağa qoymur, həm də qanadlarının ifa elədiyi gözəl musiqi səsi ilə bütün gecə əsəblərimizi korlayır » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 25-01-2016, 09:45\nSəs ver: Yayda\nağcaqanadlar bizi həm yatmağa qoymur, həm də qanadlarının ifa elədiyi gözəl musiqi səsi ilə bütün gecə əsəblərimizi korlayır. Gecə rahat yatmaq üçün əvvəlcədən ağcaqanad öldürən dərmanlardan köməyindən istifadə etmək olar. Yaralardan və əzabverən qaşıntıdan xilas olmaü üçün\ntəbii üsullara müraciət edin və şirin yuxuya davam edin. Sirkə - Xüsusən alma sirkəsinin tərkibindəki turşular sayəsində yaralar sağalır. Pambığa damladaraq alma sirkəsini yaralara çəkin. Buz - Bur terapiyası qaşıntı hissini azaldır və şişin qarşısını alır. Buz torbasını ağcaqanad sancan yerə qoyun və gözləyin. Balı -\nFaydaları saymaqla bitəyən bal antibakterial təsirə malikdir. Yaranın yerinə bir miqdar bal çəkin. Bu zaman qaşıntı tez keçir. Təbii yağlar -\nÇay ağacı və lavanda yağı kimi təbii yağlar, şişliyi aradan qaldırır və\ninfeksiyaların qarşısını alır. Antibakterial və antivirial təsir yaradan bu yağlar yaraların böyüməsinin qarısını alır. Çay torbaları - Soyudulmuş çay paketləri şişkinliyi aradan qaldırır və yaranı nəmləndirir. Limon -\nLimon asitli meyvə olduğu üçün bakteriyalar və viruslara qarşı təsirldir. Bu meyvələrin suları hər cür bakteriyaya qarşı mübarizə aparır. Nanə - Sərinləşdirici təsiri sayəsində nanə qaşıntını azaldır və həssaslığı azaldır. Banan qabığı - Bəzi qaynaqlarda banan qabığının rahatlaşdırıcı təsirindən və yaralara yaxşı təsir etdiyi deyilir. Aloe Vera -\nXüsusən də günəş yanıqlarına qarşı olduqca təsirli olan aloe vera ağcaqanad yaralarına qarşı da müsbət təsir edən möcüzəvi bitkidir. Lola_Maya_


Tovuzdan dünyaya mesaj — MÜHARİBƏ QAÇILMAZDIR və... - PEYK.AZ\n- Azər bəy, Ermənistan-Azərbaycan sərhhəddində baş verən hadisələri necə qiymətləndirirsiniz?\nİyul 22, 2020 - 17:30\n- Ermənistan-Azərbaycan sərhədində baş verən hadisələri qiymətləndirərkən xüsuilə bir neçə məqama diqqət yetirməliyik.\nBirincisi, Ermənistanda dərinləşən siyasi-iqtisadi böhrandan yaranan ;vətəndaş ;narazılıqlarını sakitləşdimək xarakterini daşıyır. Çünki Paşinyan hakimiyyətə gələndə ermənilərə cənnəti vəd etmişdi. Amma reallıq onu göstərdi ki, nəinki hər hansı müsbət irəlliləyişə nail olmaq, hətta ondan əvvəlkilərin qurduqlarını da yavaş-yavaş məhv etdi və ölksində diktator rejimi qurdu.\nİkincisi, Dağlıq Qarabağ və onun ətrafında işğal olunmuş rayonları beynəlxalq ictimaiyyət ;Azərbaycanın işğal olunmuş torpaqları kimi tanınır. Bu gün dünya ölkələri həmişəkindən də çox Azərbaycanı dəstəkləyir. Azərbaycanın münaqişənin danışıqlar yolu ilə həll olunmasının tərəfdarı olmasına baxmayaraq, düşmən tərəfi sadəcə vaxtı uzatmaq üçün danışıqlara getmək istəmir. Ermənilər bilirlər ki, Qarabağda müharibə başlasa, bu, işğalın sonu deməkdir və ona görə də Qarabağ sərhədlərindən uzaqda, Tovuz istiqamətində təxribat törətməklə diqqətimizi Qarabağdan yayındırmaq istədi.\nÜçüncüsü, Azərbaycanın dünyada nüfuzu günü-gündən artır. Azərbaycanın təşkilatçılığı ilə TDƏŞ-nın və Qoşulmama Hərəkatının ;onlayn ;zirvə toplantıları təşkil olundu. COVID-19 infeksiyası ilə bağlı xüsusi sesiyasının çağırılması ilə əlaqədar ; BMT-yə göndərdiyimiz müraciət dünya ölkələri tərəfindən dəstəkləndi və 10-iyulda xüsusi sesiyasının gündəliyi təsdiq olundu. Ermənilər öz paxıllığını ;gizlədə bilməyərək, sərhəddə münaqişə törətmək, ;Azərbayacnın beynəlxalq imicinə ləkə vurmaq istədi. Vəziyyət isə tamamilə əksinə oldu. Bütün dünya erməniləri günahlandırdı və Azərbaycana dəstək olduğunu nümayiş etdirdi.\n- Sizcə, Azərbaycan yaranmış vəziyyətdən istifadə edib, işğal altında olan ərazilərdə hərbi əməliyyatlara başlamalıdırmı?\n- Mən bununla razı deyiləm. Çünki işğal altındakı torpaqlar bizim ərazilərimizdir. Torpaqlarımızın işğaldan azad olunması ilə əlaqədar BMT-nin dörd qətnaməsi və digər beynəlxalq təşkilatların qətnamə və bəyanatları mövcuddur. Azərbaycana işğal altındakı torpaqlarda hərbi əməliyyatlara başlamaq üçün hər hansı erməni təxribatına ehtiyacı yoxdur. Azərbaycanın ərazi bütövlüyünün təmin edilməsi haqqıdır və beynəlxalq hüquq da bizim tərəfimizdədir.\nAzərbaycanın nə vaxt hərbi əməliyyatlara başlaya biləcəyini ;ölkə başçısı hamımızdan yaxşı bilir. Prezident dünyada, regionda baş verən prosesləri daha yaxşı görür və əlbəttə ki, hərbi əməliyyatlara başlanması üçün optimal mühit yarananda qərarını verəcəkdir. Biz vətəndaşlar isə emosiyalara qapılmamalıyıq və hadisələrə təmkinlə yanaşaraq, Ali Baş Komandanın qərarını gözləməliyik. Biz müharibəni elə başlamalıyıq ki, bu, tam qələbə ilə nəticələnsin.\n- Tovuz hadisələri bizə və dünyaya hansı mesajı verdi?\n- Tovuz hadisələri dünyaya bir daha göstərdi ki, Azərbaycan əhalisi ;torpaqların işğal altında qalması ilə razılaşmayacaq və hamılıqla səfərbər olunmağa hazırdır. Prezidentin bir çağırışına 50 mindən çox insan müharibəyə getmək üçün qeydiyyatdan keçdi. Bütün dünyada yaşayan Azərbaycanlılar da lazım olan vaxtı vətənə qayıdacaqlarını bildirir. Bu, bir daha onu göstərdi ki, ölkəmizdə xalq iqtidar birliyi möhkəmdir. Azərbaycan əhalisi Prezidentin qərarlarından razıdır və erməniləri torpaqlarımızdan qovmaq üçün Ali Baş komandanın əmrini gözləyir.\n“Düşünürdüm ki, jurnalistika fakültəsini bitirməyənlər bu mükafatı ala bilməz —...\nadmin Oct 2, 2019 0 145


Prezident və xanımından könüllülərə təşəkkür\n18:26 11 İyul 2015\nBakıda keçirilən I Avropa Oyunlarının könüllülərinə bu gün Prezident İlham Əliyev və birinci xanım, "Bakı- 2015" birinci Avropa Oyunlarının Təşkilat Komitəsinin sədri Mehriban Əliyeva tərəfindən imzalanmış təşəkkürnamələr təqdim edilib.\nTədbirdə əvvəlcə könüllülər haqqında hazırlanmış videoçarx təqdim edilib.\nDaha sonra cıxış edən gənclər və idman naziri Azad Rəhimiv bildirib ki, tədbirdə 10 minlərlə könüllü iştirak edib: "Əsas məqsəd odur ki, ölkə başçısı İlham Əliyev və Mehriban Əliyeva sizin əməyinizi çox yüksək qiymətləndirib. Bu təşəkkürnamədə iki əziz insanın şəxsi qolu var. Bu, həqiqətən də sizin böyük əməyinizin nəticəsidir. Biz bu oyunları sizsiz kerçirməyi bacara bilməzdik. Burada sizin böyük köməyiniz olub".\nA.Rəhimov əlavə edib ki, Azərbaycanda böyük idman yarışları keçiriləcək. Nazir bütün bu tədbirlərdə könüllülərlə birgə olmaq istədiklərini də söyləyib.\nTəhsil naziri Mikayıl Cabbarov isə çıxışında deyib ki, ilk Avropa Oyunlarının Azərbaycanda qoyduğu miras bütün baxımlardan çox əhəmiyyətlidir. Nazirin sözlərinə görə, Azərbaycan artıq böyük idman ölkəsi kimi tanındı və üzərinə böyük öhdəlikər götürməyi bacaran bir ölkə olduğunu göstərdi.\nM.Cabbarov könüllərin böyük hissəsinin ali və orta ixtisas təhsili müəssisələrinin tələbələri olmasına da çox sevindiyini söyləyib. Nazir əlavə edib ki, bundan sonra da könüllülük hərəkatında TN-nin dəstəyinə arxayın olmaq olar.\nTədbirdə daha sonra A.Rəhimiv və M.Cabbarov tərəfindən ilk 50 gəncə təşəkkürnamələr təqdim edilib.\nTəşəkkürnamələrin digər hissəsi növbəti həftə Azərbaycan Respublikasının Prezidenti yanında Gənclər Fondu tərəfindən təqdim ediləcək. (trend)\nPrezident 4 səfirin etimadnaməsini qəbul edib\nPrezident Ağdama 2 milyon ayırdı\nPrezident icra hakimiyyətlərinə səlahiyyət verdi\nPrezident ARDNF-nin büdcəsini təsdiqlədi\nPrezident şəhidin xanımına “Şöhrət” ordeni verdi\nPrezident üç nəfərə “Dostluq” ordeni verdi


Valyuta satan Ağcabədi sakinləri niyə yoxa çıxır? » BolgeXeber.Com -Bölgələrdən xəbəriniz olsun!\nBolgeXeber.Com » Xəbərlər » Valyuta satan Ağcabədi sakinləri niyə yoxa çıxır?\nValyuta satan Ağcabədi sakinləri niyə yoxa çıxır?\nOxunub: 1 181 Ağcabədi rayonundakı “Kolxoz bazarı”nda xarici valyutanın alqı-satqısı ilə məşğul olan Valeh İsmayılov və Vüqar Hümbətovun yoxa çıxması rayon sakinləri arasında təşviş yaradıb\nBaş verənlərin silsilə cinayətlər törədən hansısa cinayətkar qrup tərəfindən törədilməsi də istisna olunmur.\nAğcabədi rayon prokurorunun böyük köməkçisi Ərəstun Quliyev virtualaz.org saytına açıqlamasında faktla bağlı cinayət işi açıldığını, araşdırmalar aparıldığını bildirib: “İtkin düşən şəxslərin hər ikisi “Kolxoz bazarı”nda qeyri-qanuni fəaliyyət göstəriblər. Hazırda istintaq gedir”.\nAğcabədi rayonunda “Kolxoz bazarı” adlanan yerdə xarici valyutanın alqı-satqısı ilə məşğul olan rayon sakini, 1956-cı il təvəllüdlü Valeh İsmayılov oktyabrın 17-də səhər saatlarında evdən çıxıb və geri qayıtmayıb. Valeh İsmayılov evdən çıxanda üzərində 3000 manatadək pul olduğu bildirilir.\nQeyd edək ki, bu Ağcabədi rayonundakı “Kolxoz bazarı”nda ilk hadisə deyil. Belə ki, 2015-ci il, mayın 27-də “Kolxoz bazarı”nda xarici valyutanın alqı-satqısı ilə məşğul olan rayon sakini, 1975-ci il təvəllüdlü Vüqar Hümbətov də itkin düşüb. İndiyə qədər onun barəsində heç bir məlumat yoxdur.\nHadisələrin oxşarlığına gəlincə isə Ə.Quliyev bunun təsadüf olub-olmaması versiyasının araşdırıldığını deyir.\nİtkin düşənlərin yaxınları ifadələrində onlar yoxa çıxdıqları gündən əlaqə saxlamaq mümkün olmadığını, telefonlarına zəng çatmadığını göstəriblər. Hazırda hər iki şəxsin axtarışları ilə bağlı əməliyyat tədbirləri aparılır.//virtuala.org


Junkers Ju-52 FS2004 DOWNLOAD - Rikoooo\nboy 21.5 MB\nJunkers Ju-52 müharibəsi zamanı ən məşhur alman daşıyıcısı idi. O Holland, Girit və sonra Ardennes paraşütçülərin azalıb.\nBu təyyarə yavaş və çox az gun idi. Nəticədə, o, xüsusilə Girit və Stalinqrad, demək olar ki, bütün missiyaları bir çox itkilər. O Şimali Afrika, Stalinqrad və Baltikyanı ölkələrdə təchizatı qoşun keçirilir. O, həmçinin Çində mail nəqliyyat kimi xidmət və Kanada vəhşiləri ağac nəqli üçün üzüb gedirdi ilə təchiz edilmişdir.\nJu-52 zamanda, Alp üzərində səkkiz saat Roma Berlindən etkileyici feat uçmaq bilər. son Ju-52 gec 80s İsveçrə Hava qüvvələri ilə azad edilib. sonra-dən çox 50 il ...! Bu təyyarə tarixi zəhmli deyil. Biz bu iconic təyyarə unutmaq niyyətində deyil!\nBu birdir add-on çox keyfiyyətli, 3 model və Air France və Luftwaffe də daxil olmaqla çox sayda toxuma ilə.\npanel 2D və 3D (VC virtual kokpit) tam funksional deyil.\nBundan əlavə, hətta təyyarə daxili və 3D ziyarət edə bilərsiniz.\nköhnə modellərinin həvəskarları üçün gözəl təyyarə.\nMüəllif: Pierino Primavesi\nBombardier Dash 8 Q400 Çox canlı v2.0 FSX & P3D v2.0


Derjavin Aleksandr Nikolayeviç\nDerjavin Aleksandr Nikolayeviç1878-ci il dekabrın 5-də Kazan şəhərində müəllim ailəsində anadan olmuşdur. Kazan Universitetinin Fizika-riyaziyyat fakültəsinin təbiət elmləri şöbəsini birinci dərəcəli diplomla bitirmişdir (1902). A.N.Derjavinə SSRİ Ali Attestasiya Komissiyası tərəfindən dissertasiya müdafiə etmədən elmi əsərləri əsasında biologiya elmləri doktoru (1938) və professor (1938) elmi adı verilmişdir. O, Azərbaycan SSR EA-nın həqiqi üzvü (1955) seçilmişdir.\nUniversitet illərindən elmi marağını müəyyənləşdirən A.N.Derjavin su heyvanlarını öyrənməklə məşğul olmuşdur. A.N.Derjavin Kazan Universitetinin Zoologiya kafedrasında (1902-1907) çalışmış, Rusiya Coğrafiya Cəmiyyətinin təşkil etdiyi Kamçatka ekspedisiyasında iştirak etmişdir (1908-1910), topladığı materiallar əsasında dəniz mənşəli relikt faunanın təsvirini vermişdir. Bu tədqiqata görə o, Rusiya Coğrafiya Cəmiyyətinin gümüş medalı ilə təltif olunmuşdur. A.N.Derjavin Həştərxan İxtiologiya laboratoriyasında bioloq kimi işləmişdir (1910-1912). 1912-ci ildə Bakıya dəvət olunmuş və Əkinçilik Departamenti nəzdində İxtiologiya laboratoriyasını təşkil edərək 15 il onun rəhbəri olmuşdur (1927). Xəzər dənizində nərə balıqlarının, Xəzər qızılbalığının biologiyası sahəsində geniş tədqiqatlar aparmışdır. Kür hövzəsində stasionar məntəqələr yaratmış, nərə, uzunburun, qızılbalıq və kütüm kimi qiymətli balıqların süni yolla artırılmasını təşkil etmişdir. Nərə balıqları kürülərinin lil ilə qabaqcadan yumaqla mayalandırma metodunu və Ses-Qrin aparatında mayalanmış kürülərin inkubasiya metodlarını işləyib hazırlamışdır. Beləliklə A.N.Derjavin nərə balıqlarının süni artırılmasının əsasını qoymuşdur. Derjavinin bu illərdə apardığı tədqiqat işləri 1922-ci ildə çapdan çıxmış “Uzunburun” monoqrafiyasında öz əksini tapmışdır.\nA.N.Derjavin Bakı Universitetinin yaradılmasında və orada Zoologiya kafedrasının təşkilində (1919) yaxından iştirak etmiş və bu kafedranın ilk professoru olmuşdur. İran-Qafqaz balıqartırma şöbəsinin müdiri olmuş (1922–1929) A.N.Derjavin İranın Səfidrud çayında nərələrin artırılmasını təşkil etmiş və Şimali İranın su hövzələrinin balıq faunasını öyrənmişdir. 1930-cu ildə A.N.Derjavin Uzaq Şərq Balıq Sənayesi İnstitutunda Vətəgə onurğasızları kafedrasının professoru işləmişdir. 1932-ci ildə Bakıya qayıtmış və ömrünün axırına kimi burada fəaliyyət göstərmişdir. O, Bakı İxtiologiya laboratoriyasına (1932) və Kür balıqcılıq stansiyasına (1936) rəhbərlik etmiş, eyni zamanda Azərbaycan EA-da Zoologiya sektorunun Su heyvanları şöbəsinin müdiri olmuşdur.\nA.N.Derjavin 1940-cı ildən etibarən bütün fəaliyyətini AEA Zoologiya İnstitutunun Su heyvanları şöbəsindəki tədqiqatlara yönəltmişdir. Bu dövrdə o, “Xəzərdə qızılbalıq ehtiyatlarının bərpası” (1941), “Nərə balıqları ehtiyatlarının bərpası” (1947), “Kürün balıq təsərrüfatı” (1956) monoqrafiyalarını nəşr etdirmişdir. Bütün bunlarla yanaşı, “Azərbaycanın heyvanlar aləmi” (1951) kitabında A.N.Derjavin Xəzər dənizi və Azərbaycanın şirin sularının faunası haqqında 16 məqalə dərc etdirmişdir.\nAkademik 200-dən artıq elmi əsərinin əksəriyyətini Bakıda yazmış və çap etdirmişdir.\nA.N.Derjavinin rəhbərliyi altında 10-dan çox elmlər doktoru və fəlsəfə doktoru dissertasiyası müdafiə edilmişdir.\nSəmərəli elmi fəaliyyətinə görə alim Əməkdar elm xadimi fəxri adına layiq görülmüş (1954), “Qirmızı Əmək Bayrağı”, “Şərəf nişanı” ordenləri və bir sıra medallarla təltif olunmuşdur.\nAkademik Aleksandr Derjavin 1963-cü il sentyabr ayının 17-də vəfat etmişdir.


ARDNF - Azərbaycan Respublikası Dövlət Neft Fondu - Neft Fondu aktivlərinin əsas hissəsi dollar və avroda – Perspektiv risqlərin qarşısı alına bilərmi? Bakı Xəbər 30.12.2017\nNeft Fondu aktivlərinin əsas hissəsi dollar və avroda – Perspektiv risqlərin qarşısı alına bilərmi? Bakı Xəbər 30.12.2017\n“Görünən odur ki, növbəti ildə də Neft Fondunun gəlirlərindən son dərəcə düzgün və optimal istifadə ediləcək”\nRəsul Cahangirli: “Vaxt gələcək, bəzi layihələrə qoyulan vəsait ciddi iqtisadi səmərə verəcək”\nMəlum olduğu kimi, Prezident İlham Əliyev Neft Fondunun 2018-ci il büdcəsinin gəlir və xərclərini təsdiq edib. Belə ki, Azərbaycan Respublikası Dövlət Neft Fondunun (ARDNF) 2018-ci il büdcəsinin gəlirləri 11 milyard 559 milyon 956,2 min manat, xərcləri isə 9 milyard 730 milyon 221,8 min manat məbləğində təsdiq edilib.\nPrezidentin imzaladığı Fərmana görə, gələn il ARDNF-in gəlirlərinin 9 milyard 723 milyon 786,1 min manatının Azərbaycan Respublikasının payına düşən karbohidrogenlərin satışından əldə edilən xalis gəlirlərin, 3 milyon 612 min manatının karbohidrogen ehtiyatlarının işlənməsi ilə əlaqədar sərmayəçilərin müqavilə sahəsindən istifadə üçün akrhesabı ödənişlərinin, 16 milyon 340 min manatının neftin və qazın ölkə ərazisi ilə ötürülməsindən əldə edilən gəlirlərin, 1 milyard 42 milyon 46,1 min manatının fondun valyuta aktivlərinin yerləşdirilməsindən və idarə olunmasından əldə edilən gəlirlərin, 774 milyon 172 min manatının isə neft-qaz sazişlərinin imzalanması və ya icrası ilə bağlı sərmayəçilərin ödədikləri bonuslar hesabına formalaşacaq.\n2018-ci ildə NF-dən 200 milyon manat qaçqınların və məcburi köçkünlərin sosial-məişət və məskunlaşma məsələləri ilə bağlı bəzi tədbirlərin, 9 milyard 216 milyon manatı 2018-ci il dövlət büdcəsinə transferin yuxarı həddinə, 90 milyon manatı Samur-Abşeron suvarma sisteminin yenidən qurulması layihəsinin, 176 milyon 128 min manatı Bakı-Tiflis-Qars yeni dəmir yolu layihəsinin, 16 milyon 218 min manatı “Azərbaycan gənclərinin xarici ölkələrdə təhsili üzrə Dövlət Proqramı”nın maliyyələşdirilməsinə, 31 milyon 875,8 min manatı isə fondun idarə edilməsi ilə bağlı xərclərinə sərf olunacaq.\nÜmumilikdə, bununla bağlı qərarı ekspertlər necə dəyərləndirirlər?\nMəsələyə münasibət bildirən ekspert Rəsul Cahangirlinin sözlərinə görə, fondun gəlirləri optimal səviyyədə istifadə olunacaq: “Görünən odur ki, növbəti ildə də Neft Fondunun gəlirlərindən son dərəcə düzgün və optimal istifadə ediləcək. Neft gəlirlərinin idarə olunması strategiyasına baxsaq görərik ki, bu kimi məqamlar son dərəcə ətraflı nəzərə alınıb. Müşahidələr göstərir ki, ilbəil bu sahədə irəliləyiş var. Azərbaycan mümkün qədər bu gəlirlərdən səmərəli istifadə etmək siyasəti yeridir. Diqqətçəkən və təqdir olunası məqamlardan biri də ondan ibarətdir ki, son illər Neft Fondundan dövlət büdcəsinə transferlərin həcminin azaldılması siyasətinə önəm verilir. Fikrimcə, bu tamamilə düzgün yanaşmadır. Ona görə ki, bunun sayəsində strareji valyuta ehtiyatları gələcək nəsillərə qalacaq. Eyni zamanda, Azərbaycanda qeyri-neft sektorunun inkişafına göstərilən diqqət getdikcə güclənir. Müsbət məqamlardan biri də ondan ibarətdir ki, növbəti ildə də Neft Fondundan bir sıra vacib sosial, eyni zamanda iqtisadi layihələrin maliyyələşdirilməsinə vəsait ayrılacaq. Məsələ ondadır ki, qaçqın və məcburi köçkünlərin mənzil şəraitinin yaxşılaşdırılması vacibdir. Ona görə də bununla bağlı vəsaitin ayrılması düzgündür. Eyni zamanda, Azərbaycan üçün strateji önəm kəsb edən layihələrə də vəsaitin ayrılması tamamilə doğru yanaşmadır. Çünki vaxt gələcək, bəzi layihələrə qoyulan vəsait ciddi iqtisadi səmərə verəcək. Bütün hallarda, həyata keçirilən strategiya düzgündür və reallığa uyğundur. Hesab edirəm ki, bu tamamilə dövlət maraqlarına uyğun siyasətdir”.


ŞAD XƏBƏR: Ali və orta məktəblər BU TARİXDƏN AÇILA BİLƏR\n13 Yan 2021 - 14:50 1.7 K\nXəbər verdiyimiz kimi, ötən günlərin ən aktual məsələlərindən biri koronavirus pandemiyasına görə məktəblərin açılmasıdır. Təhsil nazirliyindən yayılan “fake” aydınlıq gətirilib.\nDərslərin nə vaxt açıla biləcəyi müzakirə mövzusu olaraq qalmaqdadır.\n“Yeni Gündəm” xəbər verir ki, bununla bağlı Sonxeber.az-a təhsil eksperti Kamran Əsədov danışıb:\n“İlk növbədə qeyd edim ki, orta ümumtəhsil məktəblərində tədrisin başlanılması artıq zəruri hala çevrilib. Xüsusən də orta məktəblərin ibtidai siniflərində təhsil alan alan şagirdlərimiz pandemiya dövründə tələb edilən bilik və bacarıqlara yiylənə bilmədilər. Onların informasiya əldə etməsində çox ciddi problemlər yaranıb.\nQeyd edim ki, dünya təcrübəsində artıq tədris prosesinin tətbiq edilməsi başlanılıb. Qardaş ölkə Türkiyə də bu baxımdan konkret mövqeyini ortaya qoyub. Çünki valideyn və şagirdlər tərəfindən çox ciddi naraatçılıq və narazıçılıqlar var.\nÖlkə prezidenti son iki çıxışında qeyd etdi ki, vaksinasiyaya başlanılandan sonra biz normal həyatımıza qayıdacağıq. Bu onu deməyə əsas verir ki, Azərbaycanda mart ayında tədris prosesi bərpa edilə bilər.\nBunu deməyə əsas verən məsələlərdən biri də son üç həftə ərzində yoluxma sayının azalması, insanların təhlükəli həddi aşması, 10 aya yaxındır ki, həm dünyada, həm Azərbaycanda yaşayış qaydasının müəyyənləşməsidir. İnsanlar sosial məsafə və gigiyenik qaydalara riayiət etməklə, artıq pandemiya dövründə yaşayış vərdişlərinə yiyələniblər. Digər tərəfdən onlayn dərslərdə iştirak üçün bütün şagirdlərin texniki alətləri yoxdur. Böyük sayda şagird təhsildən məhrum olub. Ona görə düşünürəm ki, tədris prosesi mart ayında başlanıla bilər. Bu o demək deyil ki, tam şəkildə siniflər, pillələr üzrə tədris prosesi bərpa edləcək. Tədris mərhələli, hibrid formada bərpa olunacaq. Mart ayından etibarən dərslərin qismən şəkildə istər orta, istər ali məktəblərdə başlanılması ehtimalı çoxdur.\nUNİCEF tövsiyyə edir ki, tədris prosesinin dayanması şagirdlərə mənfi təsir edə bilər. Ona görə birmənalı şəkildə demək olar ki, vaksinasiyadan sonra, mart ayından dərslərin bərpasını gözləyə bilərik’\n“Dostluq” yatağı xalqların rifahının daha da yaxşılaşmasına xidmət edəcək\nSON DƏQIQƏ! Bakıda 11 avtomobil toqquşdu: Xeyli sayda yaralı var\nSON DƏQİQƏ!Avropa Parlamenti Azərbaycan və Türkiyəyə qarşı bu qətnaməni qəbul etdi\nQənirə Paşayeva və Arzu Bağırova Vətən Müharibəsinin bir qrup qazisi ilə görüşüb - FOTOLAR\nSON DƏQİQƏ! Bakıda güclü yanğın başladı\nAktiv xəstə sayı 7 mindən aşağı düşdü\nŞagirdlərin qış tətilinin vaxtı açıqlanıb\nSON DƏQİQƏ: Daha bir hərbçimiz ŞƏHİD OLDU\nKamal Umudlu üçün “qələbə dəhlizi”\nMeksika prezidenti tvitteri qərəzli bir şəbəkə adlandırıb\nAzercell AzTU tələbələrinə təqaüd verəcək\n“Bu, həm Türkmənistan, həm də Azərbaycan xalqlarına xeyir gətirəcək” - Prezident\nDaha 2315 maşın postlardan geri qaytarılıb, 3 nəfər həbs olunub\nBƏƏ də Rusiya peyvəndini təsdiqlədi\n21 Yan 2021 - 17:30\n21 Yan 2021 - 16:40\n21 Yan 2021 - 14:40\nSON DƏQİQƏ: məktəblər BU TARİXDƏ AÇILIR - HAZIRLIQLAR BAŞLADI\n19 Yan 2021 - 21:22\nAzTU-nun İctimai Şurasının onlayn iclası keçirilib\n19 Yan 2021 - 12:10\n19 Yan 2021 - 11:38\nŞəhidlərimizi qürurla anırıq!\n19 Yan 2021 - 11:30\nTəltif edilən şəhid təhsil işçiləri... - Foto\n18 Yan 2021 - 21:05\n18 Yan 2021 - 12:23\nAzərbaycan İlahiyyat İnstitutu “Din araşdırmaları” jurnalının altıncı sayına məqalə qəbulu elan edir\n17 Yan 2021 - 20:30\nDöyüşlərdə iştirak edən tələbər üçün Kompleks Qayğı Proqramı hazırlanıb\n16 Yan 2021 - 12:10\n“Məktəblərlə bağlı gələn həftə müəyyən açıqlamalar olacaq” - Prezidentin köməkçisi


Daha 3 ölkənin çempionu müəyyənləşdi - "Qarabağ"ın potensial rəqibləri\nAvropanın daha 3 ölkəsində çempion bəlli olub.\nApasport.az saytının məlumatına görə, Bolqarıstan, Slovakiya və Xorvatiya çempionatlarının qalibi müəyyənləşib.\nBolqarıstan birinci liqasında 27-ci turdan sonra ən yaxın izləyicisini 14 xal qabaqlayan "Ludoqorets" ardıcıl 9-cu çempionluğuna yiyələnib. Cari mövsüm məğlubiyyət üzü görməyən komanda sona 4 tur qalmış rəqibləri üçün əlçatmaz olub.\nXorvatiya liqasında Zaqreb "Dinamo"su finişə 6 tur qalmış çempionluğunu elan edib. "Lokomotiv"dən 19 xal çox toplayan "Dinamo" son 15 ildə 14-cü, ümumilikdə isə tarixində 21-ci çempionluğuna qovuşub.\nSlovakiyada isə mövsüm başa çatmamış "Slovan" ardıcıl 2-ci, ümumilikdə 14-cü çempionluğunu əldə edib.\nBeləliklə, "Ludoqorets" və "Slovan" gələn mövsüm Çempionlar Liqasının I, "Dinamo" isə II təsnifat mərhələsindən mübarizəyə qoşulmaq imkanı əldə edib. "Ludoqorets" Azərbaycan çempionu "Qarabağ" kimi püşkatma zamanı səpələnmişlər sırasında yer alacaqsa, "Slovan"la bağlı vəziyyət qeyri-müəyyəndir.


Baş səhifə » ETNOQRAFİYA » Bayramlar\nİslamda ilin ayları arasında Ramazan ayı ən şəfaqətli və ən müqəddəs ay hesab edilir. Onu məcazi mənada "on bir ayın sultanı" da adlandırırlar, çünki bu ayın gecələrindən birində müqəddəs Qurani-Kərim nazil olub. Həmin gecə "qədir" və ya "əhya" gecəsi adlanır. Qədir gecəsinin konkret olaraq hansı gün olduğu bilinmir. Bununla bağlı müxtəlif rəvayətlər var. Amma ümumi fikir belədir ki, qədir gecəsi Ramazan ayının son on gecəsindən biridir, həm də tək günün gecəsidir.\nİslamşünasların fikrincə, bu gecə Ramazan ayının 19, 21, 23, 25, 27-si gecələrindən biridir. Qurani-Kərimdə "Qədir surəsi" vardır. Bu surədə qədir gecəsi haqqda belə yazılır: "Biz bu gecə həqiqətən qüdrət, əzəmət hədiyyə etmişik, bu gecə min aylardan da qüdrətlidir, mələklər aşağı enərək, Allahın əmrini gözləyirlər, bu gecə şəfəqin doğmasına qədər aləmdir, sübhdür".\nOrucluq vaxtı gündüz yemək, içmək, siqaret çəkmək olmaz. Bunlardan yalnız uşaqlar, xəstələr, hamilə qadınlar, döyüşçülər, əsirlikdə olanlar və səyyahlar azad olunurlar. Oruclu adam sürmə çəkməməli, ətirlənməməli, tütün, gül iyləməməli və orucu pozan digər hərəkətlərdən imtina etməlidir. Orucluq dövründə adam dünya ləzzətindən çəkinir, gündəlik fəaliyyətini davam etdirsə də, özünü Allaha ibadətə həsr edir, nəfsini təmiz saxlayır və bu vaxt şeytan onun qəlbinə yol tapa bilmir. Peyğəmbərimiz (s.ə.s) buyurur ki, Ramazan ayı gələndə cənnətin qapıları açılar, cəhənnəmin qapıları bağlanar, şeytanlar da zəncirdə olar. Döyüşdə və ya əsirlikdə olduğuna görə oruc tutmayanlar sonra münasib bir vaxtda onun əvəzinə (qəzasını) tutmalı və ya fidyə verməlidirlər. Orucu qəsdən pozanlar isə onun əvəzini tutmaqla yanaşı, tövbə etməli və kəffarəsini ödəməlidirlər. Kəffarə isə 60 gün oruc tutmaq, yaxud 60 yoxsulu yedirtməkdir. 60 günlük kəffarə orucuna bir günlük qəza orucu da əlavə olunur.\nOrucluğun başa çatdığı gün fitr bayramı adlanır. Həmin gün bütün müsəlmanlar bir- birlərini təbrik edir, vəfat edənlərin qəbirlərini ziyarət edir, ruhlarına dualar oxuyurlar. Bayram günü hər kəs öz himayəsində olanlar üçün təqribən 3 kq buğda, yaxud xurma və ya kişmiş miqdarında kasıblar üçün fitrə zəkatı verməlidir.\nOrucluq bayramı ölkədə Milli Məclisin qəbul etdiyi 1992-ci il 27 oktyabr tarixli "Azərbaycan Respublikasının bayramları haqqında" Qanununa əsasən dövlət səviyyəsində qeyd olunur.\nÜç səmavi dinin-yəhudilik, xristianlıq və İslamın hər üçündə mütəlif formada qurbanlıq mövcuddur. Lakin İslamda bu ayın xüsusi mahiyyət və əhəmiyyət kəsb edir. Onun əsasında Allaha sonsuz sevgi, Onun qüdrətinə dərin inam və iman işığı durur. İnsanları halallığa, paklığa səsləyən Qurban bayramının çox maraqlı tarixi və şərtləri var. Allaha qəlbən yaxın və sadiq olduğunu sübut etmək istəyən İbrahim peyğəmbər oğlu İsmayılı qurban kəsməyə hazır idi. Lakin uca Allah bunu öz elçisinə rəva bilmədi və qurbanlıq üçün ona bir qoç göndərdi. Buna görə də Qurbanlıq bayramında kəsilən qurbana "İsmayıl qurbanı" da deyirlər. İbrahimin qoca yaşında Allah ona bir oğlan uşağı, İsmayılı nəsib etmişdi. Çox sevdiyi balasını Allah yolunda qurban verməyə hazır olması peyğəmbərin Allah qarşısında imanının, səmimiliyinin və mütiliyinin bariz sübutudur. Odur ki, din tarixində dərin iz salmış bu hadisə Allaha inamın, dərin etiqadın nümunəsidir. Bu rəvayətin başqa bir fəlsəfi-əxlaqi mənası ondan ibarətdir ki, insan Allahın yaratdığı ən şərəfli və ən üstün məxluqdur. Allah özünün yaratdığını özü yolunda qurban kəsilməsini qəbul etmir.\nQurbanlığın şərtlərindən biri də qurban kəsmək yalnız buna imkanı olan varlı adamların boynunda haqdır. İmkanı olmayan adama isə qurban kəsmək vacib deyil. Qurban kəsmək üçün borc pula heyvan almaq İslamda təqdir olunmur, çünki bu bayramın əsas mahiyyəti zənginlərlə imkansızların birliyi, qardaşlığıdır. Bu bayramda hamı sevinməlidir: varlılar-Allaha xoş gedən əməli icra etdikləri və kasıbları sevindirdiklərinə görə, kasıblar isə-dünya nemətindən əldə etdiklərinə və başqalarından gördükləri mərhəmətə və qayğıya görə.\nAzərbaycan müstəqillik əldə etdikdən sonra Milli Məclisin qəbul etdiyi 1992-ci il 27 oktyabr tarixli "Azərbaycan Respublikasının bayramları haqqında" Qanununa əsasən Qurban bayramı ölkədə də dövlət səviyyəsində bayram edilir.\nMövlud bayramı Məhəmməd peyğəmbərin (s) doğum gününün qeyd olunmasıdır. Tarixçilərin bəzisi Peyğəmbərin 571-ci il rəbiül-əvvəl ayının 12-də, bəziləri isə 17-də dünyaya göz açdığını yazırlar. Peyğəmbər "tarixin gur işığında" doğulmuşdur, yəni bir çox tarixi şəxsiyyətlərdən fərqli olaraq Peyğəmbərin bütün həyat yolu təfsilatı ilə öyrənilmişdir. Onun doğum tarixi ilə bağlı bir neçə günlük fərqi isə aradan qaldırmaq məqsədilə Türkiyə Diyanət Vəqfi 1989-cu ildən etibarən Peyğəmbərin doğumunu "Kutlu (Mübarək) Doğum həftəsi" altında bir həftə - rəbiül-əvvəl ayının 12-dən 17-dək bayram etməyi daha uyğun hesab etmiş və bu fikir digər müsəlman ölkələri tərəfindən rəğbətlə qarşılanmışdır. Müsəlmanlar həmin həftəni dünyanın hər yerində bayram edirlər. Buna Mövlid, yaxud bizim Azərbaycanda olduğu kimi Mövlud bayramı deyirlər.\nMövlid ərəbcədən tərcümədə "doğum yeri", yaxud "doğum vaxtı" deməkdir. Ümumiyyətlə, islamda bəzi gecələr müqəddəs, qiymətli gecələr sayılır: Qədr gecəsi, Merac gecəsi, Mövlud gecəsi belə gecələrdəndir. Mövlud gecəsi Peyğəmbərin doğulduğuna səmimi-qəlbdən sevinənlərin günahlarını Allah Peyğəmbərə görə bağışlar.\nLakin Mövlud gecəsinin fəlsəfəsi bununla bitmir. Burada məqsəd ondan ibarətdir ki, müsəlmanlar Məhəmməd peyğəmbərin (s) keçdiyi həyat yoluna bir daha nəzər salsınlar, onun yüksək insani keyfiyyətlərindən, əxlaqi dəyərlərindən ibrət götürə bilsinlər.\nQurana görə, Peyğəmbər adi insandır (əl-Kəhf, 110), möminlərə şəfqətli və mərhəmətlidir (ət-Tövbə, 128), yaxşı əməl sahiblərinə cənnətdən müjdə verən, pis əməl sahiblərini cəhənnəm əzabından xəbərdar edəndir (əl-Maidə, 19), möminlərə onların özlərindən daha yaxındır (əl-Əhzab, 6). Allah onu insanlar arasında seçmiş, özünə rəsul-elçi etmiş, doğru yolu göstərən sonuncu rəhbərlik kitabı Quranla aləmlərə rəhmət olaraq peyğəmbər göndərmişdir. Peyğəmbərə iman gətirməklə, onun dediklərinə əməl etməklə, onu müqəddəs tutmaqla insan böyük savab qazanır, axirətdə yüksək dərəcələrə və əbədi səadətə nail olur. Mövlud bayramı bütün bunları insanlara bir daha xatırladır, onları əməli salehliyə, xoşxasiyyətliliyə, gözəl əxlaqa çağırır.


"FaceApp"dan istifadə edənlərin məlumatları oğurlanır\nXəbər 17/07/2019 23:57\nSon günlərdə ən çox istifadə olunan proqramlardan biri də “FaceApp”dır.\nSiravi insanlarla yanaşı, bir sıra məşhurlar da sözügedən proqramdan istifadə edərək özlərini “qocaldırlar”.\nAmma iş bununla bitmir. Xarici KİV-lərin yaydığı məlumata görə, bu proqramdan istifadə edənlərin şəxsi məlumatları oğurlanır.\nMəsələ burasındadır ki, gələcəkdə şirfə insanın üzü olacaq. Hətta hazırda bəzi telefonlarda, şirkətlərdə bu təhlükəsizlik sistemindən istifadə edilir. Belə olan halda sözügedən proqram istifadəçilərin təhlükəsizliyi təhdid edə bilər.\nBildirilir ki, bu proqram insanların gənc və “yaşlanmış” fotolarını sistemə daxil edir və bəlli yerlərə göndərilir. Çin hökuməti hətta 50 min insanın iştirak etdiyi konsertdə bu sistem sayəsində cinayətkarı yaxalamağı bacarıb.\nBu sahə üzrə mütəxəssis olan Brian Braskenn bildirir ki, sistem pis məqsədlər üçün istifadə olunur.


Şokoladın inanılmaz faydaları\n14 İyul 2014 08:53\nİtalyan alimlər deyirlər ki, tünd şokoladın tərkibindəki antioksidantlar ayaqlarına qan işləməyən adamlara yardım edə bilər. Ayaqlarında qan dövranı yaxşı işləməyən adam bir baton şokolad yeyərsə, yorulmadan və ağrısız daha çox məsafə qət edər.\nTünd şokoladın tərkibində antioksidantlar - polifenollar çoxdur. Tədqiqatçılar güman edirlər ki, polifenollar biokimyəvi maddələrə təsir edərək arteriyaları genişləndirir və bunun sayəsində ayaqlara qan axımını yaxşılaşdırır.\nTəcrübədə 60-78 yaşlı 20 nəfər iştirak edib. Onlar ürəkdən ayaqlara, əllərə, başa və qarına qan aparan arteriyaların daralmasından əziyyət çəkirdilər. Qan dövranının pisləşməsi gəzən zaman ayaqlarda və budlarda ağrı, qıcolma yaradır.\nPasiyentlərə 40 q tünd, yaxud südlü şokolad verilir, iki saat sonra qaçış xəttində yerimələri tövsiyyə edilirdi.\nTünd şokoladda kakaonun həcmi 85%-dir, yəni polifenol daha çoxdur. Südlü şokoladda isə kakao cəmi 30%-dir.\nTünd şokolad yeyəndən sonra pasiyentlər 11% daha çox yol qət ediblər. Həmçinin gəzmə müddəti də 15% artıb.\nSüdlü şokolad isə nə sürətə, nə də məsafəyə heç bir təsir göstərməyib.\nTədqiqatçılar deyirlər ki, tünd şokolad yeyildikdən sonra qan dövranını yaxşılaşdıran azot oksidinin səviyyəsi yüksəlib. Onlar güman edirlər ki, azot oksidinin daha da çoxalması periferik arteriyaların genişlənməsinə və pasiyentlərin gəzmə qabiliyyətinə yaxşı təsir göstərə bilər.\nPolifenollar həmçinin az miqdarda şəkər və doymuş yağa malik ərzaqlarda da var, məsələn, mixək, nanə qurusu, kərəviz toxumları, qoz və s. (milli.az)


Azər Abdulla: “İnsan olub Anar bəyi sevməmək mümkünsüzdür” – MÜSAHİBƏ\n2 Dekabr 2015 10:53\nTeleqraf.com yazıçı Azər Abdulla ilə müsahibəni təqdim edir.\n– Azər müəllim, az yaşınız yoxdur, çoxlu əsərlər yazmısınız, bəs niyə yazıçı kimi o qədər də tanınmırsınız?\n– Kəramət bəy, səni görüm məndən də çox yaşayasan, çox yaşamağın acısımı, şirini-sevincimi çoxdu, özün biləsən.\n– Təşəkkür edirəm...\n– Əslində, yaşıma görə az yazmışam. Az tanınmağımın çox səbəbi var, onlardan birinin suçu özümdədir. Qalan səbəblər də tale məsələsidi. Bir səbəbi də elə sənsən.\n– Necə yəni, mənim günahım nədir?\n– Hələlik sənin günahın nədir, soruşma, mənə elə gəlir, söhbət boyu cavab aydınlaşacaq...\n– Xalq yazıçısı Anar müəllimi çox istəyən adamlar arasında mənə elə gəlir, səmimi olanlardan birisiniz. Yəni hiss olunur, ona olan sayğı-sevginizdə təmənna yoxdur. Bu istəyiniz necə yaranıb? Amma bəzən də bu şeylərə görə sizə sadəlövh deyirlər.\n– Anar bəyə olan sayğı-istəyimin başlanğıcı uzaqlara, tələbə illərimə gedib çıxır. Altmışıncı illər Azərbaycanın ədəbi mühitində güclü Nazım Hikmət və Rəsul Rza havası vardı. Bu iki sənətçi ən çox sevdiyim, şeirlərinə vurulduğum şairlərdi. Anarı tanımadan ona ilkin rəğbətim, sevdiyim şairin oğlu kimi başlayıb, sonra gənc Anarın mətbuatda ilkin çap olunan maraqlı, gözəl hekayələrindən. Sonra iyirmi il Anar bəyin baş redaktoru olduğu “Qobustan” incəsənət dərgisində çalışdığım çağlar onun yüksək mədəniyyəti, dərin elmi, etikası, millətsevərliyi, etibarlılığı, insani keyfiyyətləri, geniş erudisiyası ona olan sayğımı-istəyimi ilbəil artırıb.\n– Yəni səbəb bunlardır...\n– Təkcə mənə elədikləri yaxşılıqlara görə deyil, bir yazar, bir sənətçi, bir vətəndaş kimi xalqına, türk dünyasına sonsuz məhəbbətinə görə Anar bəyə sayğılar-sevgilər bəsləmişəm. Türk olub, insan olub, ədalətli, insaflı olub Anar bəyi sevməmək mümkünsüzdür.\n– Sizcə, sadəlövhlük pis şeydirmi?\n– İkiüzlü, satqın, araqarışdıran, qeybətcil, yaltaq, paxıl, saxtakar, hiyləgər... bu kimi alçaq xüsusiyyətlərdənsə sadəlövhlük toya getməli cəhətdir. Sadəlövh adamın təsəllisi, ovunmağı budur ki, buraxdığı yanlışdan, səhvdən başqaları yox, özü ziyan çəkir.\n– Siz nə vaxtdan yazmağa başlamısınız?\n– Şeir yazmaq yox, şeir quraşdırmaq çabalarım çox gec olub, on səkkiz, on doqquz yaşlarımda. Özü də “yazdıqlarımda” hiss, duyğu deyilən şeylər yox idi. Quru, bayağı, didaktik, “fəlsəfi” şeirlərdi.\n– Qalır o şeirlər?\n– Yox, bir il ötəndən sonra onlar mənə gülməli gəldi, cırıb atdım. Yaşadığım ömrün bu ucalığından baxanda görürəm, məndə hər şey bir qədər gec alınıb. Deyəsən, həyata keçirə bilmədiyim bəzi missiyalarımı yerinə yetirmək üçün Tanrı mənə, bayaq dediyin kimi çox yaşamaq fürsəti verib.\n– Deməli, birinci şeirlə başlamısınız, sonra nəsrə keçmisiniz...\n– Bəs niyə sizi daha çox yazıçı kimi tanıyırıq? Heç görməmişəm, kimsə sizin şeirlərdən danışsın.\n– Ramiz Rövşənin gözəl esseləri, gözəl nəsr nümunələri var, ancaq onu şair kimi tanıyırlar. Mənə gəldikdə, görünür, nəsrim şerlərimi üstələdiyinə, şeirlərimin üstünə kölgə saldığına görədir.\n– Bir fikir var. Deyir, bütün yaxşı nasirlər uğursuz şairlərdir. Razısınızmı?\n– Deyirsən “bir fikir var”, onda olarmı dediyin məsələylə bağlı bir fikir də mən söyləyim...\n– Əgər yaxşı nasir sözünü işlədirsənsə, o yaradıcıya uğursuz sözünü yamamaq insafdan deyil. İvan Buninin gözəl şeirləri olsa da o, nasir kimi tanınır. Mən ona uğursuz şair deməzdim. O, bütün gücünü, enerjisini şeirə versəydi, poeziyasını naz-nemətlə yemləyib bəsləsəydi, qayğısına qalsaydı, qüdrətli şair kimi də tanına bilərdi. Eləcə də Viktor Hüqo. Eləcə də Ramiz Rövşən qüdrətli nasir kimi tanınacaqdı.\n– Siz hansı ədəbi nəsilə aid olunursunuz?\n– Bu söhbətimizdə başqa bir müsahibəmdə verdiyim cavabı təkrarlamalı olacam: yaşıma görə altmşıncılar, yazdıqlarıma görə səksən, doxsanıncı illər nəslinə.\n– Adətən, adamlar danışır ki, məni o vaxt çap eləmədilər, qoymadılar üzə çıxam və s. Bəs sizə kimlər mane olub?\n– Çap işiylə bağlı ayrı-ayrı vəzifə, iş başında oturanları suçlandırmaq o qədər də insafdan deyil. Ümumi halda deyilsə, mane olan varlıq, zəhmindən adamın bütün varlığını donduran hamının içində “əyləşmiş” sovet rejimiydi. Ancaq bir nüansı-çaları da yaddan çıxarmaq olmaz. Hamı o rejimin, o mühitin içində olsa da adam vardı, hələ qış gəlməmiş yayın ortasında belə “titrədiyindən” pencəkdə, plaşda dolanırdı, adam da vardı, son baharın sonundakı sazağa-soyuğa meydan oxuyaraq mərdi-mərdanə yalın köynəkdəcə gəzirdi.\n– Bəs rejimə meydan oxuyub “titrəməyənlər” kimləriydi, birinin adını çəkə bilərsinizmi?\n– Birini niyə, ikisini də çəkə bilərəm.\n– Anar bəyin “Qobustan”da, Əkrəm Əylislinin “Gənclik” nəşriyatında, sonrasa “Azərbaycan” jurnalında elədikləri cəsarət o çağlar üçün əsl igidlik idi.\n– Sizin “Qəmərlidən keçən qatar” əsərinizi və “Gül yağışı” hekayələrinizi oxumuşam. Hər iki əsərin usta bir nasir qələmindən çıxdığı aydındır. Bəs niyə Anar müəllimin bir əsəri çap olunan kimi, hərə bir yazı yazır, hərə bir müzakirə, dəyirmi masa hazırlayır, amma sizin “Qəmərlidən keçən qatar”dan, “Gül yağışı”nızdan bir kəlmə söz deyən yoxdu?\n– Gəl bu məsələyə ədalətlə yanaşaq. Birinci, boynumuza alaq, Anar sıradan bir yazıçı deyil. Onun gözəl nəsr əsərləri var. Tez-tez çap olunmağa da, xarici dillərə çevrilib nəşr edilməyə, əsərlərinin tamaşaya qoyulmağa, kinoya çəkilməyə, barəsində məqalələr, kitablar yazılmağa haqqı çatır. Bəzən onu görkəmli yazıçıların övladı olduğuna, valideynlərinin hesabına asanlıqla ədəbiyyata gəldiyinə görə ittiham edirlər. Gülməli deyilmi?\n– Məncə, yox...\n– Axı Rəsul Rza, İlyas Əfəndiyev kimi tanınmış başqa yazıçılarımız və onların övladları da olub. Hanı bəs onların övladları? Anar, yaxud Elçin barəsində yazanlara qadağamı qoyulmalıdır? Ötəcək iyirmi-otuz il, atan şair Qəşəm Nəcəfzadə, Xanəmir Telmanoğlu, Zahid Sarıtorpaq, Vaqif Bəhmənli, Şərif Ağayar, deyək ki, Rasim Qaraca daha da tanınacaqlar. İmişli, Qubadlı, Şamaxı, Füzuli, Əli Bayramlının ucqar kəndindən gəlib gah yataqxanada, gah evlərdə kirayəşin qalıb yerlə-göylə əlləşən otuz yaşlı istedadlı əsəbi, çılğın gənc şair əlli-əlli beş yaşlarında Kəramət Böyükçölün, Ərtoğrul Xanəmiroğlunun, Zahid Sarıtorpağın adını bilmədiyim övladının ədəbiyyata, yaxud, hər hansı bir sənətə, vəzifəyə əziyyətsiz, atalarının hesabına hazıra nazir yiyələndiyinizi deyəndə sən acı-acı, rişxəndlə gülümsəməyəcəksənmi? İndi qayıdıb bir nəzər salaq tənqidçi, ədəbiyyatşünasların və qəzet, jurnal baş redaktorlarının vicdanına, əxlaqına, ədəbi zövqünə. Əgər bunlar Anarın, Elçinin səlahiyyətinə, vəzifəsinə görə deyil, yalnız əsərlərinin dəyərinə görə bir-biriylə yarışıb yazırlarsa, bəs bu zavallılar görəsən, Əli Həsənli kimi iddiasız, ancaq özünü ədəbiyyata qurban vermiş, son dərəcə talantlı, öz üslubu olan nasiri nədən görməzliyə vururlar?\n– Əli Həsənlini mən də tanımıram, yaşlımı adamdı?\n– Məndən iki yaş balacadı... Onun barəsində on illərdi kimlərə danışmamışam. Avtoritet yazarlardan tutmuş, nüfuzlu, sözü keçən tənqidçilərəcən...\n– Azər müəllim, bəlkə bəxtini bağlayıblar?\n– Əli Həsənlinin yox, qəzet-jurnal redaktorlarının, tənqidçi, ədəbiyyatşünasların bəxtləri, gözləri bağlandığından onu duya bilmirlər. Əli bəyin “Qayıq”, “Xof”, “Sovxa adam”, “Səs”, “Qonaq”... (“Qonaq” hekayəsini bu ilin noyabr ayında “Kaspi” qəzetində çap elədiyinə görə Fərid Hüseynə alqışlar olsun) kimi beş-altı hekayəsinə çəkinmədən şedevr demək olar. Onun hələ altmışıncı illərdə yazdığı şeir, hekayə, esselərində postmodernizm nümunələrini, istedadlı yazıçı Həmid Herisçi oxusaydı, bədənindən şimşəkvari titrətmə keçərdi.\n– Yeri gəlmişkən, yazıçının başını aşağı salıb yaradıcılığı ilə məşğul olması fikrinə münasibətiniz necədir? Ümumiyyətlə, yazıçının başı aşağı olmalıdırmı?\n– Qələmlə yazdığım uzun illər qarşımdakı vərəqin üstünə əyilərək, həm də müqəddəs sözün, yazının qarşısında baş əyərək, sənin təbirincə desək “başımı aşağı salıb” yazmışam. Son vaxtlar bilgisayarla yazmağa başlayanda başımı qaldıraraq yazmaqdayam. (gülüş)\n– İndisə sualına ciddi cavab vermək istərdim. Bu sualın birbaşa mənə ünvanlanmasa da yenə də bir ucu gəlib mənə toxunur. Bir az öncə az tanınmağımın bir günahı da sənsən dedim. Mənimlə müsahibə aparırsansa, deməli, səninçün maraqlı adamam.\n– Əgər maraqlıyamsa, son vaxtlar mətbuatda tez-tez adı hallanan “Qəmərlidən keçən qatar”, “Gül yağışı” yazılarımdan savayı nə üçün başqa yazılarımdan məsələn, Mehdi Bəyazidə həsr elədiyim “Söz havası”, yaxud, “Mismar” hekayələrimdən birinin adını çəkə bilmirsən? Əgər bir balaca maraqlansaydın, yeri gəlmişkən, “Babalarımızın ruhu inciyər”, “Sağalmayan yaralar”, “Bir görüş gecəsi”, “Ay bu ziyalılar, ay bu aydınlar” kimi onlarla publisist yazılarımdan bircəciyini oxusaydın, barəmdə belə düşünməzdin.\n– İradlarınızda haqlısınız, amma mən məşhur əsərlərinizi oxumuşam, necə ki, Orxan Pamukun, Dostoyevskinin də bütün əsərləri ilə tanış deyiləm...\n– Demirəm, bütün yazdıqlarımı oxumalıydın. Bir halda, mənimlə müsahibə aparırsan, onda az da olsa yaradıcılığımla tanış olmalıydın. Adını çəkdiyim, uzunçuluq olmasın deyə adını çəkə bilmədiyim bəzi yazılarımın altını çəkdiyim, yəni cəzalandığım da olub...\nBu müsahibənlə bağlı bir məsələni də vurğulamaq istərdim. Yazıçının, bir sözlə, sənətçinin misiyası birinci sırada namusla yazıb yaratmaqdır. Bütün sənətçiləri meydanlarda tətillərə, mitinqlərə qoşulmamaqda, siyasi məsələlərə qarışmamaqda suçlamaq, kürsülərdə alovlu nitq söyləməməkdə günahlandırmaq məncə, düzgün deyil. Qüdrətli yazıçı yazı masasının arxasında əyləşib başını aşağı əyərək susqunluq içində ədəbiyyatda inqilab edə bilər.\n– “Qoca və dəniz”, “İvan İliçin ölümü”, “San-Fransiskolu cənab”, yaxud, Meşa Səlimoviçin “Dərviş və ölüm” əsərləri ədəbiyyatda, sənətdə zəlzələ, inqilab deyilmi?\n– Azər müəllim, yaşlı yazıçılarımız tez-tez birinin də üstünə beşini qoyub danışırlar ki, biz cavanlıqda aləmi bir-birinə qatırdıq, heç kəsdən çəkinmir, heç kəsdən qorxmur, sözümüzü açıq, birbaşa dilə gətirir, məharətlə vuruşurduq. Bəs sizin gəncliyiniz necə keçdi, siz də vuruşurdunuzmu?\n– Gözəl, qüdrətli əsərlər oxuyanda sarsılır, o səviyyədə yaza bilmədiyimdən əl-qolum boşalır, vuruşmağa həvəsim qalmırdı. Güc toplayıb özümə gələndən sonra özüm-özümlə vuruşurdum.\n– Bilirsiniz ki, 1 Aprel aldatma günü kimi qeyd olunur. Siz də aprelin 1-də dünyaya göz açmısınız. Belə bir gündə doğulmağınızı necə yozursunuz? Yoxsa belə yozumlara inanmırsınız?\n– On yaşımdan başlanıb bu çağacan doğum günüm ailəmizdə martın iyirmi birində qeyd olunmaqdadır. Anam deyirdi bayram günündə dünyaya gəldiyindən adını Bayram qoymaq istəyirdik. Bir aprel tarixinin yaş kağızıma hardan, necə düşdüyünü bilmirəm.\n– Oğlunuz Alpay Azər də istedadlı nasirdir. Amma demək olar, o da sizinlə eyni xarakterdədir, eyni xasiyyətdədir. Hətta deyərdim, sizin kimi gülür, sizin kimi danışır, sizin kimi yeriyir... Yaradıcılığınızda da fikrimcə, oxşar şeylər yox deyil. Cəmiyyətdə baş verən hadisələrə münasibət, daha doğrusu, münasibətsizliyiniz bir-birinə çox bənzəyir. Ata ilə oğulun bir-birinə bu qədər oxşaması sizcə, yaxşı bir şeydirmi?\n– Alpayla mənim bir-birimizə bənzəməyin ancaq dışarı görüntülərini tuta bilmisən. Bənzəməyən cəhətlərimiz daha çoxdur. Əlbəttə, öz qüsurlarımı, Alpayda görəndə kədərlənirəm. Ancaq hamıda olduğu kimi bənzəyişin əksəriyyəti irsi, genetik ötrüldüyündən doğal-təbii hal kimi baxır, ovunur, təsəlli tapıram.\n– Bir nasir kimi, Alpayın yaradıcılığına münasibətiniz necədir?\n– Çalışqanlığını, mütaliəsini, hər sözün, hər cümlənin üstündə əsməsini, bir hekayəsi ərsəyə gəlincə dönə-dönə qayıdıb işləməsini, yazısındakı incə yumoru, mətndə bəzi mətləbləri eyhamla verməsini, mənə tanış olmayan mövzulardan yazmasını dəyərləndirirəm.\n– Hardasa Vaqif Səmədoğlunun sizə həsr elədiyi bir şeirini oxumuşdum. Vaqif müəllimlə yaxın dost idinizmi?\n– Bəy, səncə dostun yaxını, uzağımı olur? Məncə, dost sözünün önündə sifət işlənməməlidir. Mən onun poeziyası kimi özünü də çox sevmişəm. Ciddi görkəmli, qaraqabaq görünən Vaqif Səmədoğlunun içi işıqla, adamı bir sayaq qüssədən ayırıb yüngülləşdirən, sevindirən yumorla dolu xeyirxah, müdrik insan idi. Kədərdə, qaranlıqda iynənin ucu boyda sevinci, işığı sezən həssas insandı. “Oğuz eli” qəzetində işlədiyimiz çağlar, bir-birimizə son dərəcə doğmaydıq, hər yarım saatdan bir otağımıza gələr, öz işıqlı yumoru, zarafatı, atmacalarıyla işçiləri sevindirib geri dönərdi...\n– Həmin şeirdə Vaqif müəllim sizə sual vermişdi:\nAzər, neyçin pis günlər,\nYaxşı gündən çox olur?\n– Hə, bu misralar altmış illiyimdə mənə bağışladığı şeirdəndi.\n– Bu şeirdəki suala necə cavab verərdiniz?\n– Kəramət bəy, “Azdrama”da Vaqif bəyin yetmiş beş illik yubleyində kövrək, şirin səsiylə dediyi “O qədər suallar var, heç birinə cavab verə bilmirəm” sözlər yadındadırmı?\n– Şairin şeirlə məndən soruşduğu bu sualın cavabını da Tanrıdan başqa bir kəs bilmir.\n– Bildiyimə görə, Anar müəllim yaxın dostunuzdur. Bəs niyə Xalq yazıçısı olmursunuz? Hər halda, Yazıçılar Birliyinin sədri kimi təqdimatı Anar müəllim verir.\n– Birincisi, bilməlisən, Anar bəy hər hansı bir ədəbi adı təkcə dostluğa, dostbazlığa görə deyil, ədəbiyyatın, yazının, dəyərinə, ona edilən xidmətə görə verir. İkincisi, sən dediyin adı vermək məsələsi, yazıqlar olsun, təkcə Anar bəydən asılı deyil. Üçüncüsü də istər yaş, istər təcrübə, istərsə də ədəbiyyatı bilmək baxımından sayın Anar bəy müqayisə olunmayan dərəcədə ədəbiyyatı, onun dəyərini, məziyyətini səndən də, məndən də yaxşı bilir. Bəlkə o, məni bir yazar kimi dediyin ada heç layiq bilmir. Ancaq bu an yadıma düşən bir məsələni deməliyəm.\n– Bilməmiş olmazsan, birillik prezident təqaüdü almaq üçün adamlar Yazıçılar Birliyinə gedib necə dava-şava qaldırır, etik normalara sığmayan ədəbsizliklər edirlər. Kiməsə ağız açmadan, xahiş etmədən mən də, rəhmətlik Tofiq Abdin də Anar bəyin təqdimatıyla həmin təqaüdü almışıq.\n– Azər müəllim, səhv eləmirəmsə, 75 yaşınız var. Əvvəl dediyim kimi, bir-birindən gözəl əsərlər yazmısınız. Amma məncə, siz də dəyərini, qiymətini almayan yazıçılarımızdan birisiniz. Düzünü deyin, buna görə narahtsınızmı? Buna görə heç əsəbiləşib, hirslənirsinizmi?\n– Əli Həsənlidən, Vaqif Bayatlıdan, Ramiz Rövşəndən, Məmməd Orucdan... qabaq nəzərdə tutduğun o adı, yaxud, dəyəri mənə versələr, rahatsız olaram. Bəlkə bu cavabıma görə də məni yenə sadəlövh hesab edəcəksən... Mən ürəkdən gələn sözümü dedim.


Həmin polis cəzalandırıla bilər - Nigar Camal qalmaqalı » Ulduzumsan.az\nTarix: 21-06-2017, 09:03\nArtıq bir neçə gündür ki, “Eurovision-2011" müsabiqəsinin qalibi Nigar Camalla yol polisi əməkdaşları arasında olan qalmaqal müzakirə olunmaqdadır. İllərdir ki, Londona yaşayan müğənni sosial şəbəkədə ölkəyə geri dönən zaman yol polisi əməkdaşları tərəfindən ona qarşı kobudluq göstərildiyini, dəfələrlə əsassız olaraq saxlanıldığını, şər atıldığını iddia edərək, onları tənqid edib. Müğənni daha sonra paylaşımını silib.\nİlk olaraq sosial şəbəkələrdə rezonans doğuran status sonradan mətbuatın da geniş müzakirə obyektinə çevrilməyə başladı. Hətta siyasətçilər, tanınmış ictimaiyyət nümayəndələri də məsələyə etinasız qalmayaraq öz mövqeyini bildirib. Onlardan bəziləri yol polisini “qudurğan” adlandıran müğənnini, bəziləri isə yol polisi əməkdaşlarını qınadı.\nBakı Şəhər Dövlət Yol Polisi İdarəsinin İctimaiyyətlə əlaqələr şöbəsinin rəisi, polis polkovniki Vaqif Əsədov məsələ ilə bağlı mətbuata açıqlama verib. O qeyd edib ki, məsələ artıq araşdırılmağa başlayıb.\nUlduzumsan.Az xəbər verir ki, Baş Dövlət Yol Polisi İdarəsinin İctimaiyyətlə əlaqələr şöbəsinin rəisi Kamran Əliyev isə “Yeni Müsavat”a açıqlamasında qeyd edib ki, yol polisinin qanunsuzluğu aşkarlanarsa, məsuliyyətə cəlb oluna, hətta vəzifəsindən azad oluna bilər: “Bizim əməkdaşlar xidmətə çıxanda, vətəndaşla ünsiyyətdə olanda onların həm səs yazıları, həm də videogörüntüləri xüsusi cihazlarla qeydə alınır. Bunun da əsasında polisin hər hansı qanunsuz hərəkəti və yaxud neqativ davranışı ilə bağlı vətəndaşın müraciəti olarsa, bu zaman müvafiq araşdırma aparılır. Bu məsələdə fərqi yoxdur ki, vətəndaş tanınmış, yoxsa adi insandır. Beləliklə, araşdırma aparılır və vətəndaşın iddiası öz təsdiqini taparsa, əməkdaş tutduğu əmələ görə insan məsuliyyətinə cəlb oluna, hətta Daxili İşlər Nazirliyində xidmətdən azad oluna bilər. Amma əgər vətəndaşın müraciətində qeyd etdiyi faktlar araşdırma nəticəsində öz təsdiqini tapmazsa, o zaman, sadəcə, vətəndaşa rəsmi surətdə yazılı olaraq cavab verilir ki, müraciətində qeyd etdiyi iddialar öz təsdiqini tapmayıb. Bu zaman vətəndaşın hüququdur ki, şikayəti barədə yüksək orqanlara da müraciət etsin”.\nKamran Əliyev onu da əlavə edib ki, hər il kifayət qədər yol polisi qanunsuz davranışlarına görə cəzalanıb, hətta tutduğu vəzifədən azad olunub: “Hər il bu haqda statistik məlumat mətbuata çatdırılır”.\nNigar Camal filmə çəkilir - Fotolar\nNigar Camala dəstək gəldi: “Həmin polislər işdən çıxarılmalıdır"


Xan bağında idman meydançası salınıb FOTO - Yeni Gəncə\nXan bağında idman meydançası salınıb FOTO\nİdman meydançası Xan bağının yuxarı hissəsində, Yaşıl teatrın yanında yaradılb. Meydançada müxtəlif növ idman qurğuları quraşdırılıb, yerə şahmat lövhələri vurulub. Hər yaş təbəqəsindən insanlar burada rahatlıqla idmanala məşğul ola bilirlər. Qurğular xüsusi ilə səhərlər Xan bağında idmanla məşğul olan sakinlərin marağını çəkib.\nŞəhər sakini Quliyev Şahmar hesab edir ki, parkda yaradılan bu idman meydançası hər kəs üçün faydalıdır: “Qocalar, cavanlar səhər-axşam gəlirlər burada idman edirlər, öz sağlamlıqlarının keşiyində dururlar. Vaxt olduqca mən özüm də burada quraşdırılan idman qurğularından faydalanıram. Çox gözəl təşəbbüsdür”.\n“Biz gənclərin sağlam həyat tərzi yaşaması üçün idmanla məşğul olmaq vacibdir. Lakin idman zalları müəyyən ödəniş tələb etdiyi üçün oralara tez-tez gedə bilmirik. Burada demək olar ki, idman zallarında olan bütün qurğulardan var. Biz də heç bir vəsait ödəmədən hər gün gəlib məşq edirik“, – bu fikirləri isə idmanı həyatının ayrılmaz bir hissəsi hesab edən Elvin Mehdiyev səsləndirib.\nİdman meydançası məktəblilərin də ürəyincə olub. Minnur Hüseynov deyir ki, hər gün dərs bitdikdən sonra dostları ilə birlikdə bura gəlir: “Biz burada salınan meydançanı çox bəyənirik. İstədiyimiz vaxt rahat şəkildə idmanla məşğul ola bilirik”.\nTək müsahiblərimizin sözləri yox, apardığımız müşahidələr də onu deməyə əsas verir ki, burada yaradılan şərait sakinlərin ürəyincədir. Xan bağında olduğumuz zaman sakinlərin buraya gələrək idman qurğularından istifadə etdiklərinin biz də şahidi olduq.\nHazırladı: Surxay Məmmədzadə


Ermənistan Xüsusi İstintaq Xidmətinin yaydığı istintaq məlumatlarına əsasən, 2010-cu ildə müdafiə naziri olmuş Seyran Ohanyanın imzaladığı gizli qərarla bir sıra qanunları pozaraq "Dzora" SES QSC-nin 4 milyard 646 milyon 400 min dram (təxminən 9 milyon dollar) dəyərində olan səhmlərinin bloku - "Dzoraget Hydro" üçün nəzərdə tutulan 3 milyard 600 milyon dramı (təxminən 7 milyon dollar) mənimsənilib.\nTeleqraf.com xəbər verir ki, bu barədə Ermənistan KİV-i məlumat yayıb.\nEnerji və təbii sərvətlər Naziri Armen Movsisyanın təklifi ilə hökumət kiçik su elektrik stansiyaları üçün elektrik enerjisi istehsalının maksimum həcmini əvvəlki 10 MVt-dan 30 MVt-a qaldırıb.\nÖlkədə su elektrik enerjisinin inkişafını təşviq etmək bəhanəsilə əslində isə "Dzoraget Hydro" MMC-yə fayda vermək üçün Dövlət Xidmətləri Tənzimləmə Komissiyasının keçmiş sədri Robert Nazaryan və komissiya üzvləri hökumətin qərarını yekdilliklə təsdiqləyiblər.\nİş üzrə sabiq müdafiə naziri Seyran Ohanyan, Dövlət Xidmətləri Tənzimləmə Komissiyasının keçmiş sədri Robert Nazaryan, onun müavini Nikolay Qriqoryan, komissiya üzvləri Şiraz Kirakosyan, Muşeq Koşetsyan ittiham edilir.


Azərbaycanda donuz qripi müəmması - CİA.AZ\nAzərbaycanda donuz qripi müəmması\n11.02.2019 - 08:26 | Xəbər 896 dəfə oxunub\nQonşu Gürcüstanda “donuz qripi” adlandırılan A(H1N1) virusu can almaqda davam edir. Belə ki, fevralın 9-da Gürcüstanın Acarıstan Muxtar Respublikasının (MR) paytaxtı Batumi şəhərində 72 yaşlı kişi qrip virusundan ölüb. Məlumata görə, o, yüksək risk qrupuna daxil olan şəxs xəstəxanada müalicə alıb.\nPasiyentdə xroniki xəstəliklər qeydə alınıb. Onun “donuz qripi” adlandırılan A (H1N1) virusundan öldüyü ehtimal olunur. Bununla da Gürcüstanda A (H1N1) virusundan 20 nəfərin ölməsi təsdiq olunub.\nBu virusun sərhədlərimizdə olması vətəndaşlarımızı da təşvişə salır. Gürcüstanla sıx əlaqələrimiz olduğu üçün virusun Azərbaycanda da yayılmasından ehtiyat edilir. Lakin müvafiq qurumlar açıqlama yayaraq bildirirlər ki, Azərbaycanda donuz qripi adlanan virus mövcud deyil.\nSəhiyyə Nazirliyinin baş epidemioloqu İbadulla Ağayev sputnik.az saytına deyib ki, H1N1 virusu insanı yoluxduran ştamdır. Lakin ölkəmizdə virusa donuz qripi adı qoyulub: “Bu yanlışdır. Azərbaycanda donuz qripi adlı bir xəstəlik və xəstə yoxdur. Əhali elmi-tədqiqat virusu aparmır. Virusun adının əhali üçün nə önəmi var? Bu virus sadəcə olaraq A tipindən olan ştamdır. Bir daha deyirəm ki, bir çoxlarının şübhələndiyi xəstəlik Azərbaycanda yoxdur”.\nLakin buna baxmayaraq, sosial şəbəkələrdə qripdən ölənlərlə bağlı məlumatlar yayılır. Rəsmi açıqlamalarda isə bildirilir ki, həmin şəxslər başqa xəstəlikdən vəfat ediblər. Xüsusilə də son günlər Bakı Dövlət Universitetinin birinci kurs tələbəsi olan Nərdanə Tağızadənin vəfatı, geniş müzakirəyə səbəb olub. Məlumata görə, ağır vəziyyətdə olarkən yerləşdirildiyi klinikalardan birinin həkimləri onun H1 N1 (donuz qripi), daha sonra isə leptospiroz virusundan vəfat etdiyini deyiblər. Ancaq ölüm kağızında onun ağciyər və ürək çatışmazlığından dünyasını dəyişdiyi yazılıb. Səhiyyə Nazirliyi isə Tağızadənin vəfatı ilə bağlı yaydığı məlumatda qeyd edib ki, onun leptospiroz infeksiyasından dünyasını dəyişməsi aparılan lobarator müayinələrin nəticəsində öz təsdiqini tapmayıb: “Bu infeksiya haqqında məlumat daxil olan kimi, Səhiyyə Nazirliyi məsələni xüsusi diqqət altına alıb. Dərhal mərhumun evində bütün lazımi müayinələr aparılıb”.\nMəlumat üçün qeyd edək ki, leptospiroz çox nadir rast gələn bir xəstəlikdir. Bu infeksiya xəstə heyvanların ifrazatları ilə çirklənmiş ətraf mühit vasitəsilə yayılır. İnsandan insana keçmir. Nazirlikdən o da bildirilib ki, aparılmış epidemioloji araşdırmalar və laborator müayinələr nəticəsində xəstəlik təsdiqini tapmayıb.\nOnu da qeyd edək ki, Qida Təhlükəsizliyi Agentliyinin rəhbəri Qoşqar Təhməzli də bildirib ki, apardıqları yoxlamalar əsnasında Azərbaycanda A(H1N1) virusu aşkar olunmayıb.\n“Yeni Müsavat”a danışan professor Adil Qeybulla bildirdi ki, söhbət burada konkret epidemiyadan gedir: “Donuz qripi ilk dəfə 2009-cu ildə donuzlarda və insanlarda peyda olub. Ona görə də simvolik olaraq ”donuz qripi" adlandırılıb. 2009-cu ildə də bu virusdan xeyli insan tələfatı olub. Ona görə də virusun yayılması narahatlıq yaradır. Düşünürəm ki, Azərbaycanda da bu virusun yayılma ehtimalı böyükdür. Çünki Gürcüstanla sərhədik və bizim orada xeyli soydaşlarımız yaşayır ki, onlar da miqrasiya durumundadır. Təbii ki, belə olan halda bu virusun Azərbaycana daşınması da mümkündür. Çünki bu virus hava-damcı yolu ilə yayılır. Xatırlayırsınızsa, bir neçə il öncə Azərbaycanda quş qripi də yayılmışdı. Bu virus qanla keçirdi. O zaman Azərbaycanda xeyli köməkliklər oldu. Həm Ümumdünya Səhiyyə Təşkilatı tərəfindən xeyli texniki yardım edildi, həm də mütəxəssislər gəldilər və nəticədə bu infeksiya lokallaşdırıldı. İndi də donuz qripi ilə bağlı fərqli rəsmi məlumatlar verilir. Biz iddia edə bilmirik ki, Azərbaycanda donuz qripi var. Ancaq məntiqi baxımdan və epidamoloji vəziyyəti nəzərə alaraq, əminliklə deyə bilərik ki, onun bura keçmə ehtimalı kifayət qədər yüksəkdir".\nA.Qeybulla hesab edir ki, Gürcüstanda bu virusdan ölənlərin sayı daha çoxdur: “Dövlətin də bir siyasəti var. Orada ölənlərin 20 nəfər olması da hələ ki dəqiq statistika deyil. Real rəqəm yəqin ki, bundan çoxdur. Çünki Gürcüstan bir turizm ölkəsidir və insanları qorxuya salmamaq, çəkindirməmək üçün yəqin ki, statistikaya da əl gəzdirilir. Azərbaycanda da bunun olması mümkündür. Hər il soyuqdəymədən, qripdən insanlar dünyasını dəyişirlər. Bu cür hallar indi də var. Ancaq dəqiq deyə bilmərik ki, onun əsasında birbaşa donuz qripi dayanır, yoxsa yox. Bir məsələ də havaların isti keçməsidir. Əgər qar olsa, qış fəsli normal keçsə, bu virusun ölmə ehtimalı da artar. Havaların bu şəkildə keçməsi də onun yayılma şansını artırır. Diqqət etmişəm ki, bu iş qış hər yerdə zəif keçir. Moskvada belə 0 dərəcə temperatur var. İqlimdə bu cür dəyişikliyin getməsi, virusların fəallaşmasına, onların genişlənməsinə səbəb olur. Qrip hər il konkret bir ştamla peyda olur və bunların hər biri özünü müxtəlif formada aparır. Məsələn, bir zamanlar ”ispan qripi" yayılmışdı. Bu qripdən ölənlərin sayı, taundan ölənlərin sayından sonra ikinci yerdə durur. Belə bir formada dünyasını dəyişənlər olub. Donuz qripi də ciddi şəkil ala bilər. Buna daha ciddi yanaşmaq lazımdır. Ümumdünya Səhiyyə Təşkilatı tərəfindən də qrip bir karantin infeksiyası hesab edilir. Harada yayılırsa, orada karantin tədbirləri görülməlidir. Adətən qripin A, B, C olmaqla üç forması var. A virusu epidemiyaya meylli olan, mövsümi xəstəlikdir və hər il də peyda olur. Onun bəzi formaları çox yüngül, bəziləri isə nisbətən ağır keçir. Ona görə də diqqətli olmaq lazımdır. Nəinki insanları rahat etmək ki, heç bir şey yoxdur. Əhali maskalardan istifadə edib, qorunmalıdır".


Parlament seçkisi günü Azərbaycan Mətbuat Şurasında "qaynar xətt" yaradılacaq - Trend.Az\nParlament seçkisi günü Azərbaycan Mətbuat Şurasında "qaynar xətt" yaradılacaq\nSeçki 2015 Materials 29 Oktyabr 2015 17:09\nAzərbaycan Mətbuat Şurası noyabrın 1-də keçiriləcək parlament seçkisində jurnalistlərin prosesi işıqlandırmalarının monitorinqini aparacaq.\nAzərbaycan Mətbuat Şurası noyabrın 1-də keçiriləcək parlament seçkisində jurnalistlərin prosesi işıqlandırmalarının monitorinqini aparacaq. Bu məqsədlə Şuranın İdarə Heyətinin üzvləri istər paytaxtda, istərsə də ölkəmizin müxtəlif bölgələrindəki seçki məntəqələrində peşə vəzifəsini yerinə yetirən jurnalistlərə yaradılmış şəraitlə tanış olacaqlar.\nTrend-in məlumatına görə, bu işə Mətbuat Şurasına üzv mərkəzi və regional kütləvi informasiya vasitələrinin əməkdaşları da cəlb olunub. Monitorinqin 125 seçki dairəsinin mütləq əksəriyyətini əhatə etməsi nəzərdə tutulub. Şuranı İdarə Heyətinin üzvləri həmçinin müşahidəçi qismində də seçkinin gedişini izləyəcəklər.


Toyda kütləvi dava - 40 yaşlı kişi döyülərək xəstəxanalıq oldu » www.tezadlar.az\nToyda kütləvi dava - 40 yaşlı kişi döyülərək xəstəxanalıq oldu\nTovuz rayonunda toyda kütləvi dava olub.\nTrend-in məlumatına görə, hadisə sentyabrın 27-də axşam saatlarında rayonun Yanıqlı kəndində təşkil olunmuş toy mərasimində baş verib.\nToyda sərxoş vəziyyətdə olan bir-neçə nəfər arasında mübahisə yaranıb və mübahisə davaya çevrilib.\nHadisə nəticəsində kənd sakini, 1977-ci il təvəllüdlü Əliyev Xəyal Valeh oğlu döyülüb. O, toy iştirakçılarının köməyi ilə Tovuz rayon Mərkəzi Xəstəxanasına yerləşdirilib. Hazırda yaralının vəziyyəti ağırdır.